sagorsarker/bangla-wikipedia huggingface dataset:
ব্রোঞ্জ উলফ পুরস্কার

ব্রোঞ্জ উলফ পুরস্কার বিশ্ব স্কাউট কমিটি কর্তৃক " বিশ্ব স্কাউট আন্দোলনে একজন ব্যক্তির অসামান্য অবদানের " স্বীকৃতি হিসেবে প্রদান করা হয়। এটি বিশ্বের সর্বোচ্চ সম্মান যা একজন স্বেচ্ছাসেবক স্কাউট নেতাকে স্বীকৃতি হিসেবে দেওয়া হয় এবং এটি বিশ্ব স্কাউট সংস্থা দ্বারা প্রদত্ত একমাত্র পুরস্কার। ১৯৩৫ সালে এই পুরস্কারটি প্রবর্তিত পর থেকে বিশ্বজুড়ে কয়েক মিলিয়ন স্কাউটের মধ্যে ৪০০ জনেরও কম এই পুরস্কার পেয়েছে।
স্কাউটিং এর প্রতিষ্ঠাতা রবার্ট ব্যাডেন পাওয়েল প্রাথমিকভাবে যে কোনও স্কাউটের স্কাউটিংয়ে অসামান্য অবদানকে সিলভার উলফ - এর উপহার দিয়ে স্বীকৃতি দিয়েছিলেন যদিও তিনি ছিলেন বিশ্বের প্রধান স্কাউট।
১৯২৪ সালে ডব্লিউ. এস. সি. এর পূর্বসূরি আন্তর্জাতিক কমিটি সিদ্ধান্ত নেয় যে , তাদের নিজস্ব নামে এবং নিজস্ব সুপারিশে একটি পুরস্কার দেওয়া প্রয়োজন। ব্যাডেন - পাওয়েল পুরস্কারের সংখ্যা সীমিত করতে চেয়েছিলেন কিন্তু স্বীকার করেছেন যে কমিটির উদ্বেগগুলি বৈধ ছিল। ১৯৩৪ সালের জুন মাসে একটি সিদ্ধান্তে পৌঁছনোর পর ১৯৩২ সালে বিষয়টি নিয়ে পুনরায় আলোচনা শুরু হয়। ডব্লিউএসসি ১৯৩৫ সালের ২রা আগস্ট স্টকহোমে এই পুরস্কারের ব্যবহারের অনুমোদন দেয় এবং সর্বসম্মতভাবে বাডেন - পাওয়েলকে প্রথম ব্রোঞ্জ উলফ পুরস্কার প্রদান করে।
ব্রোঞ্জ ওল্ফ পুরস্কার হল সর্বোচ্চ সম্মান যা সারা বিশ্বে একজন স্বেচ্ছাসেবক স্কাউট নেতাকে দেওয়া হয়। এটি স্কাউটারদের স্বীকৃতিস্বরূপ দেওয়া হয় যারা বিশ্ব স্কাউট আন্দোলনে ব্যতিক্রমী এবং অসাধারণ অবদান রেখেছেন। এটি স্কাউটিং প্রোগ্রাম সফলভাবে বাস্তবায়নে ব্যক্তির অবদান - সেবা - নিষ্ঠা এবং বহু বছরের স্বেচ্ছাসেবী কাজকে স্বীকৃতি হিসেব দেওয়া দেয়।
এই পুরস্কারকে একটি উল্লেখযোগ্য সম্মান রাখার জন্য আন্তর্জাতিক কমিটি দুই বছরের মধ্যে পুরস্কারের সংখ্যা সীমিত করে দুই - এ সীমাবদ্ধ করে দেয় , তবে বাস্তবে ১৯৩৫ থেকে ১৯৫৫ সালের মধ্যে মাত্র ১২টি পুরস্কার দিয়ে এটি আরও বিরলভাবে দেওয়া হয়েছিল। স্কাউটিং - এর সংখ্যা বাড়ার সঙ্গে সঙ্গে পুরস্কারের সংখ্যাও বেড়েছে।১৯৫৫ থেকে ২০১৫ সালের মধ্যে ৩৪৬ বার এই পুরস্কার প্রদান করা হয়। ডব্লিউ. এস. সি - র নির্দেশিকায় বলা হয়েছে যে প্রদত্ত পুরস্কারের সংখ্যা বিশ্বব্যাপী প্রতি ২,০০,০০০ সদস্যের জন্য আনুমানিক একটি পুরস্কারের মধ্যে সীমাবদ্ধ হওয়া উচিত। , বিশ্ব স্কাউট ব্যুরোর অনুমান অনুযায়ী বিশ্বব্যাপী প্রায় ২৮ মিলিয়ন স্কাউট রয়েছে। ২০১৭ সালে আটটি ব্রোঞ্জ ওল্ফ পুরস্কার দেওয়া হয়েছিল।
প্রাপকদের মধ্যে রয়েছেন ইন্দোনেশিয়ার ভাইস প্রেসিডেন্ট হামেংকুবুওনো নবম - এর মতো রাষ্ট্রপ্রধানরা, সুইডেনের কার্ল ষোড়শ গুস্তাফ , লুক্সেমবুর্গের গ্র্যান্ড ডিউক , ভূমিবল অতুল্যতেজ এবং ফিলিপাইনের রাষ্ট্রপতি ফিদেল রামোস।
আদমজী ক্যান্টনমেন্ট পাবলিক স্কুল

আদমজী ক্যান্টনমেন্ট পাবলিক স্কুল বাংলাদেশের ঢাকা সেনানিবাসে অবস্থিত একটি বালক বিদ্যালয়। এটি বাংলাদেশ সেনাবাহিনী দ্বারা পরিচালিত হয়। এই স্কুলে ১ম থেকে ১০ম শ্রেণি পর্যন্ত পাঠদান করানো হয়।
আদমজী ক্যান্টনমেন্ট পাবলিক স্কুল ১৯৬০ সালে প্রতিষ্ঠিত হয়। সেই সময়ে এটি ব্রিটিশ পাবলিক স্কুলের পাঠ্যক্রম অনুসরণ করত এবং চতুর্থ থেকে নবম শ্রেণি পর্যন্ত মাত্র ছয়টি শ্রেণিতে শিক্ষা প্রদান করত। ব্রিটিশ শিক্ষাবিদ ডলম্যান ছিলেন বিদ্যালয়ের প্রথম প্রধান শিক্ষক। পরবর্তীকালে, প্রতিষ্ঠানটি আরও সম্প্রসারণ করা হয় ও কলেজ শাখা যোগ করা হয় এবং আদমজী ক্যান্টনমেন্ট কলেজ নামে নামকরণ করা হয়। ১৯৯৫ সালে স্কুল বিভাগটি সম্পূর্ণভাবে বিভক্ত হয়ে বর্তমান অবস্থানে স্থানান্তরিত হয় এবং এর আসল নাম "আদমজী ক্যান্টনমেন্ট পাবলিক স্কুল" নামে পুনঃপ্রতিষ্ঠা করা হয়। 
স্কুলটি ঢাকা সেনানিবাসে ৫.০০ একর জমিতে অবস্থিত। ‘’শিক্ষা,শৃঙ্খলা ও চরিত্র“ এই ত্রয়ীর সন্নিবেশে আদমজী ক্যান্টনমেন্ট পাবলিক স্কুল এ রয়েছে সবুজ খেলার মাঠ, দুটি সুদৃশ্য মূল ভবন (মোট ৫টি সিড়ি ও ৩টি লিফট রয়েছে) , মসজিদ, কম্পিউটার ল্যাব, যুগোপযোগী বিজ্ঞানাগার, অভিভাবকদের জন্য সুপরিসর অপেক্ষাগার, মাল্টিপারপাস হলরুম, চিকিৎসা কেন্দ্র ও দৃষ্টিনন্দন ওয়াকওয়ে।
বর্তমানে এখানে ২৭৩ জন দক্ষ নিবেদিত ও প্রশিক্ষিত শিক্ষক-শিক্ষিকা নিষ্ঠার সাথে প্রায় ৮০০০ শিক্ষার্থীকে প্রতিনিয়ত পাঠদান করছেন। বিদ্যালয়টি দুইটি শিফটে পরিচালিত হয়। মাঝখানে দিবা শিফট বন্ধ করা হলেও ২০১৩ সাল থেকে পুনরায় চালু করা হয়। আদমজী ক্যান্টনমেন্ট পাবলিক স্কুলে ১ম থেকে ১০ম শ্রেণি পর্যন্ত পাঠদান করানো হয়। এই বিদ্যালয়টি প্রভাতী শাখায় বাংলা মাধ্যমের পাশাপাশি ১ম থেকে ১০ম শ্রেণি পর্যন্ত ইংরেজি ভার্সন ও দিবা শাখায় ১ম থেকে ১০ম শ্রেণি পর্যন্ত বাংলা মাধ্যম চালু রয়েছে।
হাবিব আল-নাজ্জার

কিছু মুসলিমদের বিশ্বাস অনুযায়ী, হাবিব আল-নাজ্জার যীশু খ্রিস্টের যুগে অ্যান্টিওকে বসবাসকারী একজন "মুমিন" (বিশ্বাসী) ছিলেন। মুসলিম ঐতিহ্যমতে হাবিব আসহাবুল কারিয়া সম্প্রদায়ের নিকট প্রেরিত হযরত ঈসা (আ.) (যীশু খ্রিস্ট) শিষ্যদের "(হাওয়ারি)" বাণীকে বিশ্বাস করেছিলেন এবং পরবর্তীকালে তাঁর বিশ্বাসের জন্য তাঁর সম্প্রদায়ের লোকেদের দ্বারা শহীদ হন। মাউন্ট সিলপিয়ামের নিচে হাবিব-ই নেজ্জার মসজিদে (হাবিব আল-নাজ্জারের উসমানীয় অনুবাদ) শামুন আস-সাফা (প্রেরিত পিতর, খ্রিস্টানদের নিকট পবিত্র শিমোন নামেও পরিচিত) সাথে হাবিবের সমাধি রয়েছে। কিছু সূত্রমতে হাবিবকে বাইবেলের নূতন নিয়মের ৫ম গ্রন্থ প্রেরিতদের কর্মে উল্লিখিত সাধু হাগাবের সঙ্গে শনাক্ত করা হয়েছে; হাগাব একজন প্রারম্ভিক খ্রিস্টান যিনি যীশুর সময়ে অ্যান্টিওকে শহীদ হয়েছিলেন। তবে এই দাবিটি বিতর্কিত, কারণ খ্রিস্টান ঐতিহ্যমতে হাগাব জেরুজালেমে শহীদ হয়েছিল অ্যান্টিওকে নয়। সকল মুসলিম সূত্রে হাবিবকে একজন কাঠমিস্ত্রি হিসেবে তালিকাভুক্ত করা হয়েছে।
যদিও কুরআনে হাবিবের উল্লেখ নেই, তবে একটি পুরনো মুসলিম লোককথায় ইয়াহিয়া (যোহন), তাহাওযা (যিহূদা) ও শামুন (পিতর) সহ ঈসা (আ.)-এর কিছু শিষ্যের উল্লেখ পাওয়া যায়, যাঁদেরকে আল্লাহর বাণী প্রচারের জন্য অ্যান্টিওক শহরে পাঠানো হয়েছিল। অ্যান্টিওকের লোকেরা মূর্তিপূজার দিকে ফিরে গিয়েছিল। যখন শিষ্যরা এলেন, তখন অনেক লোক তাঁদের প্রশ্ন করলো, তাঁদের জিজ্ঞাসা করলো যে ঈসা (আ.) তাঁদেরকে কোন ধর্ম প্রচার করতে পাঠিয়েছেন। হাবিবের বর্ণনার বিস্তারিত বিবরণ দিয়েছেন আল-বায়জাবী। তিনি বর্ণনা করেছেন যে শিষ্যরা অ্যান্টিওকে হাবিবের সাথে সাক্ষাৎ করেছিল এবং তাঁকে ধর্মের প্রতি আহ্বান জানিয়েছিল। আল-বায়জাবী আরও উল্লেখ করেছেন যে শিষ্যরা আল্লাহর ইচ্ছায় অসুস্থ ও অন্ধ ব্যক্তিদের নিরাময়সহ বিভিন্ন অলৌকিক কাজ করেছেন। একইভাবে হাবিবের ছেলে সুস্থ হওয়ার পর শিষ্যরা ছেলেটিকে অলৌকিকভাবে সুস্থ করে দেন, এতে হাবিবের বিশ্বাস আরও দৃঢ় হয় এবং তিনি তাঁর সহকর্মীদের কাছে ঈসা (আ.)-এর ইনজিল (সুসমাচার) প্রচারে সাহায্য করার চেষ্টা করেছিলেন। তবুও অনেকে আল্লাহর বাণী শুনতে অস্বীকার করে। পরিবর্তে অবিশ্বাসীরা হাবিবকে পাথর মেরে হত্যা করার সিদ্ধান্ত নেয়। কথিত আছে পাথর মারার পর একজন শহীদ হিসেবে হাবিব জান্নাতে প্রবেশ করেন।
ইসলামের প্রাথমিক যুগের কুরআন বিশারদগণদের মতে, নিম্নোক্ত আয়াতগুলো শহীদ হাবিবের কিংবদন্তীর সঙ্গে সনাক্ত করেন: 
কুরআনের আয়াতে যাঁদেরকে সম্প্রদায়টিতে ধর্মপ্রচারক হিসেবে বর্ণনা করা হয়েছে তাদেরকে "রাসুল" (বার্তাবাহক) হিসেবে উল্লেখ করা হয়েছে। অতএব, কুরআনের আয়াতের বর্ণনার সঙ্গে যীশু খ্রিস্টের শিষ্য এবং হাবিবের সনাক্তকরণ অনেক আধুনিক বিশারদকারীদের দ্বারা মিথ্যা বলে প্রতীয়মান হয়। এর কারণ হলো 'বার্তাবাহক' বা 'প্রেরিত' শব্দটি সাধারণত কুরআনে একজন নবীকে বোঝায়, যেটি নূতন নিয়মের বিপরীতে যেখানে যীশুর কিছু শিষ্যকে প্রেরিত হিসাবে বর্ণনা করে। অনেকে "রাসুলুল্লাহ"-কে 'আল্লাহর প্রেরিত' হিসেবে অনুবাদ করেন। কিছু সূত্রমতে হাবিবকে নূতন নিয়মের প্রেরিতদের কর্মে উল্লিখিত প্রেরিত হাগাবের সাথে সনাক্ত করা হয়েছে।
কোপা শিরোপা

কোপা শিরোপা (; এছাড়াও কোপা ট্রফি নামে পরিচিত) একটি বার্ষিক পুরস্কার যা ২০১৮ সাল থেকে "ফ্রান্স ফুটবল" ম্যাগাজিনের উদ্যোগে ২১ বছরের কম বয়সী বিশ্বের সেরা ফুটবল প্রত্যাশীকে ব্যালন ডি'অরের সাথে একটি যৌথ অনুষ্ঠানের সময় দেওয়া হয়। সাবেক ব্যালন ডি'অর বিজয়ীদের নিয়ে জুরি গঠিত হয়। শিরোপাটির নামকরণ করা হয়েছে প্রয়াত ফরাসি আন্তর্জাতিক ফুটবল খেলোয়াড় রেমোঁ কোপার (১৯৩১–২০১৭) নামে।
কোপা শিরোপা ক্যালেন্ডার বছরে পর্যবেক্ষণ করে তিনটি মানদণ্ডের ভিত্তিতে প্রদান করা হয়:
জুরিরা ব্যালন ডি'অরের পূর্বের বছরের বিজয়ীদের নিয়ে গঠিত, যারা এখনও জীবিত (২০২২ সাল অনুযায়ী ৩৩ জন):
প্রত্যেক জুরি "ফ্রান্স ফুটবল" কর্তৃক মনোনীত দশজন খেলোয়াড়ের মধ্য থেকে মেধার ক্রমানুসারে তিনজন খেলোয়াড়কে বেছে নেয় যারা ৫, ৩ এবং ১ পয়েন্ট পায়, যে খেলোয়াড় সবচেয়ে বেশি পয়েন্ট পায় তাকে বিজয়ী ঘোষণা করা হয়।
২০১৮ সালের শিরোপাটি ফ্রান্সে তৈরি করা, যেটি ব্রোঞ্জের তৈরি এবং যা একটি গাছের প্রতিনিধিত্ব করে, এটি সোনালী বলের বিভিন্ন বিজয়ীদের নামের সমন্বয়ে তৈরি। পুরস্কৃত খেলোয়াড় শিরোপাটি রাখে।
বিজয় তেন্ডুলকর

বিজয় ধোন্ডোপন্ত তেন্ডুলকর (; ৬ জানুয়ারি ১৯২৮ - ১৯ মে ২০০৮) একজন ভারতীয় নাট্যকার, চলচ্চিত্র ও টেলিভিশন লেখক, প্রাবন্ধিক, রাজনৈতিক সাংবাদিক এবং সামাজিক ভাষ্যকার। তিনি মূলত মারাঠি ভাষায় লিখতেন এবং তার মারাঠি নাটকসমূহ তাকে সমকালীন ও প্রথাবিরোধী বিষয়বস্তুর নাট্যকার হিসেবে প্রতিষ্ঠিত করে। তিনি "শান্ততা! কোর্ট চালু আহে" (১৯৬৭), "ঘাশীরাম কোতওয়াল" (১৯৭২) ও "সখারাম বাইন্ডর" (১৯৭২) নাটকের জন্য সুপরিচিত।
তিনি "মন্থন" (১৯৭৬) চলচ্চিত্রের চিত্রনাট্য রচনার জন্য শ্রেষ্ঠ চিত্রনাট্য বিভাগে জাতীয় চলচ্চিত্র পুরস্কার অর্জন করেন। এছাড়া তিনি "আক্রোশ" (১৯৮০) চলচ্চিত্রের জন্য শ্রেষ্ঠ কাহিনি ও শ্রেষ্ঠ চিত্রনাট্য বিভাগে ফিল্মফেয়ার পুরস্কার এবং "অর্ধ সত্য" (১৯৮৩) চলচ্চিত্রের জন্য শ্রেষ্ঠ চিত্রনাট্য বিভাগে আরেকটি ফিল্মফেয়ার পুরস্কার অর্জন করেন। ১৯৮৪ সালে ভারত সরকার তাকে ভারতের তৃতীয় বেসামরিক সম্মাননা পদ্মভূষণে ভূষিত করে।
বিজয় ১৯২৮ সালের ৬ই জানুয়ারি মহারাষ্ট্রের মুম্বইয়ের গিরগাঁওয়ে গৌড় সরস্বাত ব্রাহ্মণ পরিবারে জন্মগ্রহণ করেন। তার পিতা কেরানি ছিলেন এবং তার ছোট প্রকাশনা ব্যবসায় ছিল। তার ছোট ভাই মঙ্গেশ তেন্ডুলকর একজন কার্টুনিস্ট ছিলেন।
বাড়িতে সাহিত্যিক পরিবেশ তাকে অল্প বয়সেই লেখার প্রতি আগ্রহী করে তোলে। তিনি ছয় বছর বয়সে প্রথম গল্প লিখেন। তিনি পশ্চিমা নাটক দেখে বেড়ে ওঠেন, যা তাকে নাটক লিখতে অনুপ্রাণিত করে। এগার বছর বয়সে তিনি তার প্রথম নাটক রচনা করেন এবং এর নির্দেশনা দেন ও এতে অভিনয় করেন।
১৪ বছর বয়সে তিনি পড়াশোনা বাদ দিয়ে ভারতীয় স্বাধীন আন্দোলনে অংশগ্রহণ করেন। যার ফলে তিনি পরিবার ও বন্ধু-বান্ধদের থেকে আলাদা হয়ে যান। লেখনীই তখন তার নিষ্ক্রমণের পথ হয়ে ওঠে, যদিও শুরুর দিকের তার বেশিরভাগ লেখনীই ছিল ব্যক্তিগত এবং প্রকাশের উদ্দেশ্যে নয়। এই সময়ে তিনি নবজীবন সংগঠনের কর্মকাণ্ডের সাথে জড়িত হন। তিনি বলেন যে তিনি কমিউনিস্টদের ত্যাগ ও শৃঙ্খলার রীতি পছন্দ করতেন।
তেন্ডুলকরের স্ত্রী নির্মলা। তাদের পুত্র রাজা ও কন্যা প্রিয়া তেন্ডুলকর। তার স্ত্রী ও পুত্র ২০০১ সালে মৃত্যুবরণ করেন এবং কন্যা ২০০২ সালে দীর্ঘ দিন স্তন ক্যান্সারের সাথে লড়াই করার পর হার্ট অ্যাটাকে মারা যান।
তেন্ডুলকর ২০০৮ সালের ১৯শে মে পুনেতে মৃত্যুবরণ করেন। মৃত্যুর পূর্বে তিনি বিরল অটোইমিউন রোগ মাইস্থেনিয়া গ্র্যাভিসে ভুগছিলেন।
এক দেশ, এক ভোট

'এক দেশ, এক নির্বাচন', (ইংরেজি: "ওয়ান নেশন, ওয়ান ইলেকশন") হল লোকসভা (ভারতীয় সংসদের নিম্নকক্ষ) এবং সমস্ত রাজ্য বিধানসভার নির্বাচনের সমন্বয়ের জন্য ভারত সরকারের বিবেচনাধীন একটি প্রস্তাব। এটি একযোগে এক দিনে বা নির্দিষ্ট সময়সীমার মধ্যে এই নির্বাচনগুলি করতে চাওয়ার দাবি।
স্বাধীনতার পর প্রথম কয়েকটি সাধারণ নির্বাচন রাজ্য বিধানসভা নির্বাচনের সাথে একযোগে অনুষ্ঠিত হয়েছিল। এই অনুশীলনটি ১৯৬৭ সাল পর্যন্ত অব্যাহত থাকলেও ১৯৬৮ এবং ১৯৬৯ সালে কিছু রাজ্যসভার অকাল বিলুপ্তির কারণে একযোগে নির্বাচনের ব্যবস্থা ব্যাহত হয়েছিল। আগস্ট ২০১৮ সালে ভারতের আইন কমিশন একযোগে নির্বাচনের বিষয়ে তার খসড়া প্রতিবেদন প্রকাশ করে। এই ধরনের একযোগে নির্বাচন পরিচালনা করার জন্য এটি বলেছিল যে সংবিধান, জনপ্রতিনিধিত্ব আইন ১৯৫১ এবং লোকসভা ও রাজ্য বিধানসভাগুলির কার্যপ্রণালীর নিয়মগুলিতে যথাযথ সংশোধন করা দরকার।
২ সেপ্টেম্বর ২০২৩ তারিখে ভারত সরকার একযোগে নির্বাচনের বিষয়টি পরীক্ষা করার জন্য একটি উচ্চ-পর্যায়ের কমিটি গঠন করে একটি বিজ্ঞপ্তি জারি করে। এই বিজ্ঞপ্তিতে বলা হয়েছে:
ভারতের প্রাক্তন রাষ্ট্রপতি রামনাথ কোবিন্দের সভাপতিত্বে এই কমিটি গঠন করা হয়েছে। এই কমিটির অন্যান্য সদস্যরা হলেন:
কেন্দ্রীয় সংসদীয় বিষয়ক মন্ত্রী প্রহ্লাদ জোশী বলেছেন যে কমিটি একবার রিপোর্ট জমা দিলে তা পাবলিক ডোমেইন এবং সংসদে আলোচনা করা হবে। তিনি বলেন, ‘ "এ নিয়ে ঘাবড়ে যাওয়ার কিছু নেই, আলোচনা হবে।" "আমরা বিশ্বের বৃহত্তম গণতন্ত্র এবং আমরা গণতন্ত্রের জননী হিসাবে পরিচিত।" "এটাই গণতন্ত্রের জননীতে গণতন্ত্রের বিবর্তন।""
এটিকে "সম্পূর্ণ চক্ষুশূল" আখ্যা দিয়ে কমিটির সদস্য চৌধুরী বলেন, তিনি কমিটির অংশ হতে পারবেন না, কারণ কমিটির "টর্মস অফ রেফারেন্স" "এটি নিশ্চিত করার জন্য একটি পদ্ধতিতে প্রস্তুত করা হয়েছে।"
মোহাম্মদ হাবিবুল আলম

মোহাম্মদ হাবিবুল আলম (১৫ মে ১৯৫০, ঢাকায়, বাংলাদেশ) তিনি বিশ্ব স্কাউট কমিটির ভাইস-চেয়ারম্যান হিসেবে দায়িত্ব পালন করেছেন। পাশাপাশি ভাইস-প্রেসিডেন্ট এবং চেয়ারম্যান, বাংলাদেশ স্কাউটস আন্তর্জাতিক কমিটি।
২০১২ সালে তিনি বিশ্ব স্কাউট কমিটি কর্তৃক বিশ্ব স্কাউট আন্দোলনে ব্যতিক্রমী সেবার জন্য প্রদত্ত বিশ্ব স্কাউট সংস্থা একমাত্র সম্মান ৩৩৪তম ব্রোঞ্জ উলফ পুরস্কার ভূষিত হন।
তিনি ঢাকা রেসিডেন্সিয়াল মডেল কলেজে পড়াশোনা করেছেন। তিনি বাংলাদেশের ঢাকায় বসবাস করেন।
হিজরি চতুর্থ শতাব্দী

হিজরি চতুর্থ শতাব্দী হলো ইসলামি বর্ষপঞ্জি তথা হিজরি ক্যালেন্ডার অনুসারে সেই শতাব্দী, যা ৩০১ হি. সালের ১ মুহাররম থেকে ৪০০ সালের ২৯ জিলহাজ পর্যন্ত স্থায়ী হয়েছিল, যা ৯১৩ থেকে ১০১০ খ্রিস্টাব্দের মধ্যেকার বছরগুলির সাথে মিলে যায়।
নিম্বার্ক আশ্রম, সিলেট

নিম্বার্ক আশ্রম বাংলাদেশ সিলেট শহরের প্রাণ কেন্দ্র মির্জাজাঙ্গাল রোডে অবস্থিত। এই মন্দিরের স্থাপত্যশৈলী এবং সৌন্দর্য পূর্ণনকশা বহু প্রচীন স্থাপত্য নির্দশন। মন্দিরটি প্রায় ১৯৩১ সালে নিম্বার্ক সম্প্রদায়ের ৫৫ তম আচার্য্য শ্রীশ্রী ১০৮ স্বামী সন্তদাস কাঠিয়াবাবা মহারাজ প্রতিষ্ঠা করেছিলেন।
শ্রী শ্রী নিম্বার্ক আশ্রম বাংলাদেশের সিলেট শহরের থেকে মির্জাজাঙ্গাল রোডে, নিম্বার্ক আশ্রম অবস্থিত।
আশ্রমটি প্রতিষ্ঠা কালে প্রাচীন নকশা ছিল কিন্ত বর্তমানে আশ্রমটি পুণঃ নির্মাণ করে আধুনিক আশ্রমে রূপ দেওয়া হয়েছে।
শ্রীশ্রী নিম্বার্ক আশ্রম বাংলাদেশের উওর পূর্বে প্রাণ কেন্দ্র সিলেট শহরে অবস্থিত। নিম্বার্ক সম্প্রদায়ের বাংলার প্রথম নিম্বার্ক মহন্ত, কুম্ভ মেলার সাবেক প্রেসিডেন্ট, ওরফে তারাকিশোর চৌধুরীর এবং সমাজ সেবক শ্রীশ্রী ১০৮ স্বামী সন্তদাস কাঠিয়াবাবা ১৯৩১ খ্রীষ্টাব্দে এই আশ্রমটি নিজ হস্তে প্রতিষ্ঠা করেছিলেন। এই আশ্রমটি শুধু সিলেটই নয় বাংলাদেশ তথা সারা বিশ্বের বিভিন্ন প্রান্ত থেকে হিন্দুধর্ম নিম্বার্ক সম্প্রদায়ের ভক্তবৃন্দ ও অনুসারীদের প্রার্থনা স্থল। প্রতিষ্ঠা লঙ্ঘন থেকেই আশ্রমটি হিন্দুধর্মালম্বী ভক্তগণের সাধন-ভজন অনেক ইতিবাচক প্রভাব ফেলে। আজ পর্যন্ত হিন্দুধর্মের ঐতিহ্য ও ইতিহাস বহন করে চলছে।
ভগবান পরমেশ্বর শ্রীকৃষ্ণ জন্মাষ্টমী, রাধা রাণীর জন্মাষ্টমী, নিম্বার্ক জয়ন্তী, সন্তদাস কাঠিয়াবাবার আবির্ভাব ও তিরোভাব মহোৎসব, রাসবিহারীদাস কাঠিয়াবাবার জন্ম আবির্ভাব মহামহোৎসব, চন্দন যাত্রা, রথযাত্রা মহোৎসব, দোলযাত্রা, রাসযাত্রা।
আশ্রমটি বর্তমান পরিচালনা ও দিক নির্দেশনা করেন নিম্বার্ক সম্প্রদায়ের ৫৭তম আচার্য্য ব্রজবিদেহী শ্রীমহন্ত অনন্ত শ্রীবিভূষিত শ্রীশ্রী ১০৮ স্বামী রাসবিহারীদাস কাঠিয়াবাবা মহারাজ এবং আশ্রমের নিজস্ব পরিচালনা কমিটি রয়েছেন।
হায়দ্রাবাদ (দ্ব্যর্থতা নিরসন)

হায়দ্রাবাদ হল ভারতের তেলেঙ্গানা রাজ্যের রাজধানী এবং বৃহত্তম শহর।
হায়দ্রাবাদ, বা হাইদ্রাবাদ, নামে আরো উল্লেখ হতে পারে:
নেবি আকাশ মসজিদ

নেবি আকাশা মসজিদ (), এছাড়াও ওকাশা মসজিদ বা উকাশা মসজিদ নামে পরিচিত একটি ঐতিহাসিক মসজিদ যেটি পুরাতন শহর জেরুজালেম এর মাকাম পশ্চিম এর উত্তরে স্ট্রাস স্ট্রীটে -এ অবস্থিত ।
উকাশা ইবনে আল-মিহসান এর সমাধি, যিনি মহানবী (স) এর একজন সাহাবী, ৬৩৭ খৃষ্টাব্দে জেরুজালেম -এ তিনি বসতি স্থাপন করেন। ইসলামী ঐতিহ্য অনুসারে, ৬৩৭/৩৮ সালে সালাদিন এর সৈন্যদের ওই স্থানে সমাহিত করা হয়েছিল; এটি "শহীদদের সমাধি" নামেও পরিচিতি। ১৩শ শতাব্দীতে মামলুক রা সমাধিতে আরো অনেক সংযোজন করেছিলেন। এমনও একটি ঐতিহ্য রয়েছে যে এখানে নবী মুসা আঃ,ঈসা মসীহ( যিশু) এবং বিশ্বনবী মুহাম্মদকে সমাহিত করা হয়েছিল, ব্রিটিশ হাইকমিশনার জন চ্যান্সেলর এর কাছের রাস্তার নামকরণ করেন নবীদের রাস্তা।
১৮০০-এর দশকে ৭০ বছরেরও বেশি সময় ধরে, যে পাহাড়ের উপর সমাধিটি দাঁড়িয়েছিল সেটি ভিলনা গাঁও-এর ছাত্ররা একটি মিলনস্থল হিসেবে ব্যবহার করতো। এই ইহুদিরা তাদের আরব মালিকদের কাছ থেকে পাহাড়টি ভাড়া নিয়েছিল এবং স্থানীয় আশকেনাজি এবং সেফার্ডি , কাব্বালিস্টরা একটি তাঁবুতে অধ্যয়ন করতো এবং শুক্রবার-রাত্রির প্রার্থনার জন্য তারা জড়ো হতো। ১৯শতকের শেষের দিকে, অটোমান আদমশুমারির তালিকায় উকাশা নামে একটি প্রায় সম্পূর্ণ ইহুদি সম্প্রদায় এর অস্তিত্ব মিলে এবং এর আশেপাশের এলাকাটি ১৮৮৫ সালে প্রতিষ্ঠিত শায়েরে মোশে বা উইটেনবার্গ হাউসের (অটোমান আদমশুমারিতে ওয়েটেনবার্ক পাড়া নামে পরিচিত) ইহুদি আবাসন সম্পত্তির সাথে সমাধির চারপাশে গড়ে ওঠে। এমনকি ইহোশুয়া ১৮৯১ সালে এবং কোলেল বর্ষা (অটোমান আদমশুমারিতে রাবি দাউদ পাড়া নামে পরিচিত) ১৮৯৭ সালে প্রতিষ্ঠিত হয়েছিল।
১৯ শতকে সমাধির পাশে একটি মসজিদ নির্মিত হয়েছিল।যেটি বর্তমানে নেবি আকাশ মসজিদ নামে পরিচিত ।
২৬ আগস্ট, ১৯২৯ ১৯২৯ ফিলিস্তিন দাঙ্গার সময়, ইহুদিদের একটি দল মসজিদটি আক্রমণ করে।
এতে মসজিদটি খারাপভাবে ক্ষতিগ্রস্থ হয় এবং এর সমাধিগুলি অপবিত্র করা হয়। ১৯৪৮ সালে আরব-ইসরায়েল যুদ্ধ চলাকালীন পশ্চিম জেরুজালেম থেকে ফিলিস্তিনি আরবদের নির্বাসনে দেয়া হয় ফলে, মসজিদটি পরিত্যক্ত হয়। আজ এটি একটি পার্কের মাঝখানে হারেদি ইহুদি পাড়ায় অবস্থিত। এটি স্ট্রস স্ট্রিট এবং নবীদের রাস্তার সংযোগস্থলের কাছে অবস্থিত।
ডিসেম্বর ২০১১-তে ডানপন্থী চরমপন্থীদের দ্বারা মসজিদটিকে গ্রাফিতি দ্বারা বিকৃত করা হয় যারা মূল্য ট্যাগ আক্রমণ করে এটিতে আগুন দেওয়ার চেষ্টা করে। এতে মসজিদটি পরিতক্ত হয় এবং জেরুজালেম পুরসভা একে সংরক্ষণাগার হিসেবে ব্যবহার শুরু করে ।
সমাধিতে নিম্নলিখিত শিলালিপি রয়েছে: আল্লাহ ব্যতীত কোন মাবুদ নেই এবং মুহাম্মাদ আল্লাহর রসূল, এটি আমাদের মাস্টার আকাশের মাজার, আল্লাহর রাসূলের সাথী)।
সমাধিতে একটি তারিখ রয়েছে: (১২৮০ AH,বিশ্বনবী স. মক্কা গমনের পর বা ১৮৬৩ হিজরি), যেটি সমাধিটির পুনর্নির্মাণের তারিখ ছিল।
অপারেশন দুর্যোধন

অপারেশন দুর্যোধন (২০০৫) ছিল একটি স্টিং অপারেশনের কোড নাম, যা ক্যামেরায় ধরা পড়ে ভারতীয় সংসদের ১১ জন সদস্য সংসদের ফ্লোরে প্রশ্ন করার জন্য টাকা গ্রহণ করছেন।
ভারতীয় প্রজাতন্ত্রের ইতিহাসে এটিই প্রথম এই ধরনের স্টিং অপারেশন, এবং সমস্ত সদস্যকে সংসদ থেকে বহিষ্কার করা হয়েছিল। তাদের মধ্যে দশ জন ১১ তম লোকসভার এবং একজন রাজ্যসভার সদস্য ছিলেন।
অপারেশনটির নামকরণ করা হয়েছিল মহাভারতের চরিত্র দুর্যোধনের নামানুসারে যাকে জনপ্রিয়ভাবে মন্দ এবং ক্ষমতার ক্ষুধার্ত হিসাবে দেখা হয়।
জড়িত এগারো সদস্য ছিলেন:
দলভিত্তিক সদস্য সংখ্যা হল:
দল ভিত্তিক হিসাব সাংবাদিকদের বিভিন্ন রাজনীতিবিদদের কাছে প্রবেশের ফলে (বিজেপির অনেক নেতা তাদের আসল পরিচিতির সাথে যুক্ত ছিল)।
রূপান্তর হার: প্রায় রুপি ২০০৫ এর শেষের দিকে ৪৫ ছিল এক মার্কিন ডলার।
গয়া লাল

গয়া লাল একজন ভারতীয় রাজনীতিবিদ এবং ভারতীয় জাতীয় কংগ্রেসের সদস্য ছিলেন। লাল পালওয়াল জেলার হোদাল কেন্দ্র থেকে হরিয়ানা বিধানসভার সদস্য ছিলেন।
গয়া লাল ১৯৬৭ সালে এক পাক্ষিকের মধ্যে তিনবার দল পরিবর্তন করে প্রথমে ভারতীয় জাতীয় কংগ্রেস থেকে জনতা পার্টিতে, আবার কংগ্রেসে এবং তারপর নয় ঘণ্টার মধ্যে আবার জনতা পার্টিতে যোগ দেন। গয়ালাল যখন যুক্তফ্রন্ট ছেড়ে কংগ্রেসে যোগ দেওয়ার সিদ্ধান্ত নেন, তখন কংগ্রেস নেতা রাও বীরেন্দ্র সিং তাকে চণ্ডীগড় প্রেসে নিয়ে আসেন এবং "আয়া রাম গয়া রাম" ঘোষণা করেন। এটি অসংখ্য কৌতুক এবং কার্টুনের বিষয় হয়ে ওঠে। ১৯৮৫ সালে এই ধরনের দলত্যাগ রোধ করার জন্য সংবিধান সংশোধন করা হয়েছিল। লালের ছেলে উদয় ভান বর্তমানে ভারতীয় জাতীয় কংগ্রেসের হরিয়ানা ইউনিটের রাজ্য সভাপতি।
আয়া রাম গয়া রাম

আয়া রাম গয়া রাম () ভারতের রাজনীতিতে অভিব্যক্তির অর্থ হল নির্বাচিত রাজনীতিবিদ এবং রাজনৈতিক দলগুলির দ্বারা ঘন ঘন ফ্লোর-ক্রসিং, টার্নকোটিং, দল পরিবর্তন এবং আইনসভায় রাজনৈতিক ঘোড়া ব্যবসা। শব্দটি ১৯৬৭ সালে হরিয়ানায় উদ্ভূত হয়েছিল যেখানে অত্যধিক রাজনৈতিক ঘোড়া ব্যবসা, কাউন্টার হর্স ট্রেডিং এবং কাউন্টার-কাউন্টার হর্স ট্রেডিং হয়েছিল; কয়েক সপ্তাহের ব্যবধানে সিরিয়াল-টার্নকোট রাজনীতিবিদদের দ্বারা ঘন ঘন রাজনৈতিক দলত্যাগের কয়েক দফা ট্রিগার করা; হরিয়ানা বিধানসভার বিলুপ্তির ফলে এবং ফলস্বরূপ ১৯৬৮ সালে নতুন নির্বাচন অনুষ্ঠিত হয়। এটি অসংখ্য কৌতুক এবং কার্টুনের বিষয় হয়ে ওঠে। ১৯৬৭ সালের পর ভারতে বেশ কয়েকটি দল প্রায়শই ক্ষমতা দখলের জন্য এই ধরণের রাজনৈতিক ঘোড়া-বাণিজ্যে জড়িত থাকে। এই ধারার অবসান ঘটাতে ১৯৮৫ সালে দলত্যাগ বিরোধী আইন করা হয়। এই প্রবণতাটি এখনও প্রতিনিয়ত সামনে আসতে থাকে, বিদ্যমান দলত্যাগ বিরোধী আইনের ফাঁকফোকরগুলিকে কাজে লাগিয়ে একটি নির্দিষ্ট পক্ষকে আরও ঘোড়া-বাণিজ্য, পাল্টা দলত্যাগ, দল গঠনের মাধ্যমে লাভবান করতে অপবিত্র জোট এবং নির্বাচনী জালিয়াতি। এই অপব্যবহার, পক্ষপাতদুষ্ট স্পিকার এবং/অথবা গভর্নরের সাথে দুর্নীতিবাজ রাজনীতিবিদ/দলের যোগসাজশে, তাৎক্ষণিক হস্তক্ষেপের জন্য আদালতে গিয়ে রাজনৈতিক প্রতিপক্ষের (রাজনৈতিক চক্রান্তে পক্ষ হারানো) দ্বারা কিছুটা প্রতিরোধ করা যেতে পারে।
শব্দটি তৈরি করা হয়েছিল যখন হরিয়ানার হোদালের বিধানসভার সদস্য গয়া লাল, ১৯৬৭ সালে স্বতন্ত্র প্রার্থী হিসাবে নির্বাচনে জয়লাভ করেন এবং ভারতীয় জাতীয় কংগ্রেসে যোগদান করেন, এবং তারপরে তিনি এক পাক্ষিকে তিনবার দল পরিবর্তন করেন, প্রথমে রাজনৈতিকভাবে দলত্যাগ করে। ভারতীয় জাতীয় কংগ্রেস থেকে যুক্তফ্রন্টে, তারপর পুনরায় কংগ্রেসে ফিরে আসা এবং তারপর পুনরায় নয় ঘন্টার মধ্যে আবার যুক্তফ্রন্টে ফিরে যায়। গয়া লাল যখন যুক্তফ্রন্ট ত্যাগ করেন এবং কংগ্রেসে যোগ দেন, তখন কংগ্রেস নেতা রাও বীরেন্দ্র সিং, যিনি গয়া লালকে কংগ্রেসে দলত্যাগ করেছিলেন, গয়া লালকে চণ্ডীগড়ে একটি প্রেস কনফারেন্সে নিয়ে আসেন এবং ঘোষণা করেন "গয়া রাম এখন আয়া রাম"। এটি রাজনৈতিক দলত্যাগ, পাল্টা-দলবদল, পাল্টা-পাল্টা-দলবদল ইত্যাদির সবচেয়ে খারাপ চক্রাকার খেলার সূত্রপাত ঘটায়, যার ফলে শেষ পর্যন্ত হরিয়ানা বিধানসভা ভেঙে দেওয়া হয় এবং রাষ্ট্রপতির শাসন জারি হয়।
এমনকি ১৯৬৭ সালের পরেও, গয়া লাল ঘন ঘন রাজনৈতিক দল পরিবর্তন করতে থাকেন এবং হরিয়ানার বিধানসভা নির্বাচনে অনেক দলের অধীনে প্রতিদ্বন্দ্বিতা করেন, অর্থাৎ ১৯৭২ সালে অখিল ভারতীয় আর্যসভা, ১৯৭৪ সালে চৌধুরী চরণ সিংয়ের অধীনে ভারতীয় লোক দলে যোগ দেন, জনতা পার্টি হিসাবে আসনটি জিতেছিলেন। ১৯৭৭ সালে লোকদল জনতা পার্টির সাথে একীভূত হওয়ার পর প্রার্থী। গয়া লাল, একজন ঘন ঘন ফ্লোর-ক্রসার যিনি "আয়া রাম গয়া রাম" শব্দটি তৈরির উত্স হয়ে ওঠেন, তাঁর ছেলে উদয় ভানও একজন রাজনীতিবিদ যিনি প্রায়শই ফ্লোর অতিক্রম করেছেন, ১৯৮৭ সালে তিনি বিধানসভা নির্বাচনে প্রার্থী হিসাবে জয়লাভ করেন। লোকদল (বহুগুনা গোষ্ঠী), ১৯৯১ সালে জনতা পার্টির প্রার্থী হিসাবে হেরেছিল, ১৯৯৬ সালে স্বতন্ত্র প্রার্থী হিসাবে হেরেছিল, ২০০০ সালে স্বতন্ত্র প্রার্থী হিসাবে জয়ী হওয়ার পরে আইএনএলডিতে যোগ দিয়েছিল কিন্তু ২০০৪ সালে দলত্যাগ বিরোধী আইনের অধীনে অভিযোগের মুখোমুখি হয়েছিল- কংগ্রেসে, ২০০৫ সালে কংগ্রেস-এর প্রার্থী হিসেবে জয়লাভ করেন
১৯৬৬ সালে হরিয়ানা গঠনের পর থেকে, রাজ্যের রাজনীতি কুখ্যাতভাবে ৫ রাজনৈতিক রাজবংশের স্বজনপ্রীতি গোষ্ঠী, লাল ত্রয়ী ( দেবী লাল, বংশী লাল এবং ভজন লাল ) পাশাপাশি হুডা গোষ্ঠী এবং রাও বীরেন্দর গোষ্ঠীর দ্বারা আধিপত্য বিস্তার করে।
ফেজ (নৈশক্লাব)

'ফেজ আন্ডার টাইম ক্যাফে' (সংক্ষেপে ফেজ নামে পরিচিত) নিউ ইয়র্ক শহরের নোহো জেলার লাফায়েট স্ট্রিট এবং গ্রেট জোন্স স্ট্রিটে সংযোগস্থলে অবস্থিত একটি নৈশক্লাব এবং রেস্তোরাঁ ছিল। ক্লাবটি ১৯৯২ সালে চালু হয়েছিল। একসাথে ১৩০ জন লোককে পরিষেবা দিতে সক্ষম ক্লাবটি ২০০৫ সালের ফেব্রুয়ারিতে ক্লাবটি বন্ধ হয়ে যায়। এটি রুফাস ওয়েনরাইট, স্টেলা, রিচার্ড ব্যারন, জোনাথন অ্যামস, কার্লি সাইমন, ক্রিস মিলস, রেট মিলার এবং জেফ বাকলে সহ অসংখ্য সঙ্গীতশিল্পী এবং কৌতুক অভিনেতাদের আতিথিয়তা দিয়েছে।
নিউইয়র্ক-ভিত্তিক সিটকম "হাউ আই মেট ইওর মাদারের" একটি পর্ব "দ্য বেস্ট বার্গার ইন নিউ ইয়র্ক"-এ ক্লাবটির উল্লেখ করা হয়েছে।
আন্তর্জাতিক সম্প্রদায়

আন্তর্জাতিক সম্প্রদায় বলতে পৃথিবীর বিভিন্ন দেশের সরকার, রাজনৈতিক দল, ব্যবসায়িক প্রতিষ্ঠান, নাগরিক সমাজ এবং অন্যান্য সংগঠনসমূহের মধ্যেকার পারস্পরিক সম্পর্ককে বোঝায়। এই সম্পর্কগুলি বিভিন্ন বিষয়ের উপর ভিত্তি করে গড়ে ওঠে, যেমন অর্থনীতি, বাণিজ্য, রাজনীতি, সংস্কৃতি, পরিবেশ এবং মানবাধিকার। আন্তর্জাতিক সম্প্রদায়ের মধ্যে বিভিন্ন ধরনের সংস্থা ও প্রতিষ্ঠান রয়েছে, যেমন জাতিসংঘ, বিশ্বব্যাংক, এবং বিশ্ব স্বাস্থ্য সংস্থা। এই সংস্থা ও প্রতিষ্ঠানগুলি আন্তর্জাতিক সম্প্রদায়ের মধ্যে সহযোগিতা ও সমন্বয়ের জন্য কাজ করে।
আন্তর্জাতিক সম্প্রদায়ের একটি গুরুত্বপূর্ণ দিক হল এটি একটি স্থিতিশীল এবং শান্তিপূর্ণ বিশ্ব গঠনের জন্য কাজ করে। আন্তর্জাতিক সম্প্রদায়ের উদ্দেশ্য হল বিশ্বের বিভিন্ন রাষ্ট্রের মধ্যে বিরোধ ও সংঘর্ষ রোধ করা এবং সহযোগিতার মাধ্যমে বিশ্বকে একটি আরও উন্নত ও সমৃদ্ধ স্থানে পরিণত করা। আন্তর্জাতিক সম্প্রদায়ের সদস্যরা প্রায়শই একে অপরের সাথে যোগাযোগ ও সহযোগিতা করে থাকে। তারা বিভিন্ন আন্তর্জাতিক সংস্থার মাধ্যমেও একে অপরের সাথে যুক্ত থাকে। আন্তর্জাতিক সম্প্রদায়ের লক্ষ্য হল বিশ্বব্যাপী শান্তি, নিরাপত্তা এবং সমৃদ্ধি নিশ্চিত করা। এটি বিভিন্ন চ্যালেঞ্জ মোকাবেলা করার জন্যও কাজ করে, যেমন দারিদ্র্য, ক্ষুধা, রোগ এবং পরিবেশগত অবক্ষয়।
হোয়াটসঅ্যাপ ইউনিভার্সিটি

হোয়াটসঅ্যাপ ইউনিভার্সিটি একটি শব্দগুচ্ছ যা হোয়াটসঅ্যাপ ফরোয়ার্ডের মাধ্যমে ভারতে ছড়িয়ে পড়া জাল খবর এবং ভুল তথ্যকে বোঝায়।
শব্দগুচ্ছ একটি জনপ্রিয় মিম স্ট্যাটাস অর্জন করেছে এবং স্ট্যান্ড আপ কমেডির একটি বিষয় হয়েছে।
এই শব্দগুচ্ছটি রাজনীতিবিদ ও রাজনৈতিক দলকে লক্ষ্য করে ব্যবহার করা হয়েছে।
২০২২ সালে একবার করে সালের মে মাসে, কেরল হাইকোর্ট সামাজিক যোগাযোগ মাধ্যমে গুজবের ভিত্তিতে স্কুলে শিশুদের জোরপূর্বক টিকা দেওয়ার অভিযোগে একটি পিআইএল খারিজ করে দেয়। এটি মন্তব্য করেছে, “এই হোয়াটসঅ্যাপ ইউনিভার্সিটির কাছে যাবেন না। আপনি এখানে কর্মের একটি অনুমানমূলক কারণ নিয়ে এসেছেন। আমরা মানুষের মনে বিভ্রান্তি তৈরি করতে যাচ্ছি না।”
সুবাসিনী মিস্ত্রী

সুবাসিনী মিস্ত্রী (জন্ম – ১৯৪৩ ) হলেন একজন ভারতীয় বাঙালি সমাজকর্মী। তিনি তার স্বামীর বিনা চিকিৎসায় মৃত্যুর পর দারিদ্রতার সঙ্গে লড়াই করে, গৃহ পরিচারিকার কাজ, সব্জি বিক্রিসহ নানাবিধ কায়িক পরিশ্রমে স্বল্পার্জিত আয়ের সামান্য অংশ সঞ্চয় করে বহু প্রতিকূলতার মধ্য দিয়ে দরিদ্র মানুষের জন্য "হিউম্যানিটি হসপিটাল" নামে এক দাতব্য হাসপাতাল প্রতিষ্ঠা করেন। ২০১৮ খ্রিস্টাব্দে ভারত সরকার তার এই সামাজিক কাজের স্বীকৃতিস্বরূপ ভারতের চতুর্থ সর্বোচ্চ বেসামরিক পুরস্কার পদ্মশ্রী প্রদান করে। 
তিনি ২০১৭ খ্রিস্টাব্দে জাতিসংঘের 'উইমেন ট্রান্সফর্মিং ইন্ডিয়া অ্যাওয়ার্ড'এর বারোজন ভারতীয় প্রাপকের একজন ছিলেন।
সুবাসিনী মিস্ত্রী ১৯৪৩ খ্রিস্টাব্দে ব্রিটিশ ভারতের অধুনা পশ্চিমবঙ্গের মহানগর কলকাতার  উপকণ্ঠে জোকার সন্নিহিত কলুয়া গ্রামের এক দরিদ্র কৃষক পরিবারে জন্মগ্রহণ করেন। বারো বৎসর বয়সে তার বিবাহ হয় দক্ষিণ চব্বিশ পরগনা জেলার হাঁসপুকুর গ্রামের এক কৃষিশ্রমিক যুবক সাধন চন্দ্রের সঙ্গে। বিবাহের পর তারা সবজি বিক্রি করে কষ্টের জীবনযাপন করতেন। কিন্তু অকস্মাৎ তার স্বামী পাকস্থলী ও অন্ত্রের প্রদাহে সরকারী হাসপাতালে ভর্তি হন। অর্থের অভাবের কারণে সেখানে সুচিকিৎসা না পাওয়ায় তার মৃত্যু হয়। তখন সুবাসিনীর বয়স তেইশ এবং চার সন্তানের ( দুই পুত্র, দুই কন্যা) জননী। স্বামীর মৃত্যুর পর তিনি সংকল্প করেছিলেন আর কোনও গরিব, অসহায় ব‍্যক্তিকে অর্থের অভাবে বিনা চিকিৎসায় মারা যেতে দেবেন না। এর পর শুরু হয় অর্থ সংগ্রহের কাজ। নিজে অর্থ সঞ্চয় করতে শুরু করেন কখনও বাড়ি বাড়ি গৃহ পরিচারিকার কাজ করে, কখনও বা কলকাতার ধাপার মাঠের পার্শ্ববর্তী রাস্তায় সবজি ফলিয়ে আর সেই সবজি পার্ক সার্কাসের ৪ নম্বর ব্রীজের পাশে রাস্তায় বিক্রি করে। তার মেজো ছেলে অজয় ছিলেন মেধাবী। ছেলেমেয়েদের অর্থের অভাবে পড়াশোনা করাতে না পেরে, অজয়কে রেখে আসেন অনাথ আশ্রমে। পরবর্তীতে সেখানেই পড়াশোনা করে চিকিৎসক হন অজয়। এর পর স্বপ্ন সার্থক করতে সমস্ত রকমের প্রচেষ্টা অব্যাহত রাখেন। বিশ বছর পর স্বল্প সঞ্চয়ের অর্থে ১৯৯২ খ্রিস্টাব্দে স্বামীর গ্রাম হাঁসপুকুরের এক একর জায়গা কেনেন মাত্র দশ হাজার টাকায়। তারপর ১৯৯৩ খ্রিস্টাব্দে"হিউম্যানিটি ট্রাস্ট" গঠন করে স্থানীয় মানুষের ৯২৬ টাকার আর্থিক সাহায্যে আর গরীব মানুষের কায়িক পরিশ্রমে টালি, বাঁশ, দরমা দিয়ে ৪০০ বর্গফুটের একচালার অস্থায়ী ছাউনিতে গড়ে তোলেন চিকিৎসা কেন্দ্র । সেখানে প্রথমে ডা রঘুপতি চট্টোপাধ্যায় ও পরে আরো পাঁচ জন চিকিৎসক বিভিন্ন মানুষের উদ্বৃত্ত ঔষধের উপর নির্ভর করে গরীব মানুষের প্রাথমিক চিকিৎসার ব্যবস্থা করেন। পরে তার পুত্র অজয় কলকাতা মেডিকেল কলেজ হতে স্নাতক হওয়ার পর ২৫০ জন স্বেচ্ছাসেবক চিকিৎসকের সহায়তায় সেই চিকিৎসা কেন্দ্র "হিউম্যানিটি হসপিটাল" হিসাবে পরিচিত হয়। তার পুত্র অজয়ের অনুরোধে স্থানীয় বিধায়ক এবং সংসদ সদস্য মালিনী ভট্টাচার্য্যের ঐকান্তিক সহযোগিতায় প্রথমে ১০০০ বর্গফুটের কংক্রিটের বাড়ি গড়ে তোলেন। পরে ১৯৯৫ খ্রিস্টাব্দে তিন একর জায়গা জুড়ে সর্বোত্তম চিকিৎসা সরঞ্জাম বিশিষ্ট ৪৫ শয্যার হাসপাতালে বিস্তৃত হয়। ১৯৯৬ খ্রিস্টাব্দে পশ্চিমবঙ্গের রাজ্যপাল কে ভি রঘুনাথ রেড্ডি স্থায়ী হাসপাতাল ভবনটি উদ্ঘাটন করেন। ২০০৯ খ্রিস্টাব্দে আয়লা বিধ্বস্ত সুন্দরবনের বাসিন্দা চিরঞ্জীব মণ্ডল এবং করুণা মণ্ডল হিউম্যানিটি হাসপাতালকে জমি দান করলে তিনি গরীব মানুষের চিকিৎসার জন্য সেখানেই গড়ে তোলেন হিউম্যানিটি হাসপাতালের দ্বিতীয় শাখা।
ভারতে প্রচারিত বিজ্ঞাপনের কারণে সৃষ্ট বিতর্কের তালিকা

এটি ভারত এবং ভারতীয় সম্প্রদায়ের বিতর্কিত বিজ্ঞাপনের একটি তালিকা।
এপ্রিল মাসে, কল্যাণ জুয়েলার্স ভারতীয় অভিনেত্রী ঐশ্বরিয়া রাই বচ্চন সমন্বিত একটি পোস্টার বিজ্ঞাপন বন্ধ করে। বিজ্ঞাপনটিকে কালো মানুষদের বিরুদ্ধে বর্ণবাদী বলা হয়েছিল।
অক্টোবরে, তণিষ্ক তার সোশ্যাল মিডিয়া অ্যাকাউন্ট থেকে একটি ৪৩-সেকেন্ডের বিজ্ঞাপন সরিয়ে দেয়। বিজ্ঞাপনটি "লাভ-জিহাদ" প্রচারের অভিযোগ ছিল।
১৯৪৩ সালের বাংলার দুর্ভিক্ষের মিডিয়া কভারেজ

১৯৪৩-৪৪ সালের বাংলার দুর্ভিক্ষটি দ্বিতীয় বিশ্বযুদ্ধের সময় ব্রিটিশ ভারতে বঙ্গ প্রদেশের একটি প্রধান দুর্ভিক্ষ ছিল। আনুমানিক মোট ৬০.৩ মিলিয়ন জনসংখ্যার মধ্যে ২.১ মিলিয়ন, অনাহার, ম্যালেরিয়া এবং অপুষ্টি, জনসংখ্যার স্থানচ্যুতি, অস্বাস্থ্যকর অবস্থা এবং স্বাস্থ্যসেবার অভাবের কারণে উদ্ভূত অন্যান্য রোগে মারা গেছে। সঙ্কট অর্থনীতি এবং সামাজিক কাঠামোর বড় অংশগুলিকে আচ্ছন্ন করে ফেলায় লক্ষ লক্ষ লোক দরিদ্র ছিল।
কলকাতার দুটি প্রধান ইংরেজি ভাষার সংবাদপত্র ছিল "দ্য স্টেটসম্যান" (তখন একটি ব্রিটিশ মালিকানাধীন সংবাদপত্র) এবং "অমৃত বাজার পত্রিকা" । দুর্ভিক্ষের প্রথম মাসগুলিতে, সরকার "খাদ্য সরবরাহ সম্পর্কে জনসাধারণের ভয়কে শান্ত করার" জন্য সংবাদপত্রের উপর চাপ প্রয়োগ করে এবং সরকারি অবস্থান অনুসরণ করে যে চালের ঘাটতি ছিল না। এই প্রচেষ্টা কিছুটা সফল হয়েছিল; "স্টেটসম্যান" সম্পাদকীয় প্রকাশ করে দাবি করে যে দুর্ভিক্ষটি কেবলমাত্র জল্পনা-কল্পনা এবং মজুতদারির কারণে হয়েছে, যখন "স্থানীয় ব্যবসায়ী এবং উৎপাদকদের তিরস্কার করা হয়েছে এবং মন্ত্রীদের প্রচেষ্টার প্রশংসা করা হয়েছে।" দুর্ভিক্ষের খবরও কঠোর যুদ্ধকালীন সেন্সরশিপের অধীন ছিল এমনকি "দুর্ভিক্ষ" শব্দের ব্যবহারও নিষিদ্ধ ছিল  - "দ্য স্টেটসম্যানের" নেতৃত্বে পরে মন্তব্য করেন যে যুক্তরাজ্য সরকার "বাংলায় দুর্ভিক্ষ ছিল বলে ব্রিটিশ জনসাধারণের জ্ঞান থেকে কার্যত নিজেকে বিরত রেখেছে বলে মনে হচ্ছে"। 
১৯৪৩ সালের জুলাইয়ের মাঝামাঝি থেকে শুরু করে এবং আরও বেশি করে আগস্টে, যাইহোক, এই দুটি সংবাদপত্র দুর্ভিক্ষের গভীরতা এবং পরিধি, সমাজের উপর এর প্রভাব এবং ব্রিটিশ, হিন্দু এবং মুসলিম রাজনৈতিক প্রতিক্রিয়ার প্রকৃতি সম্পর্কে বিস্তারিত এবং ক্রমবর্ধমান সমালোচনামূলক বিবরণ প্রকাশ করতে শুরু করে। উদাহরণ স্বরূপ, সেই মাসে "অমৃত বাজার পত্রিকার" একটি শিরোনাম সতর্ক করেছিল "১৭৭০ সালের দুর্ভিক্ষ পরিস্থিতি ইতিমধ্যেই আমাদের উপর রয়েছে," পূর্ববর্তী বাংলার দুর্ভিক্ষের ইঙ্গিত যা বাংলার এক তৃতীয়াংশ জনসংখ্যার মৃত্যুর কারণ হয়েছিল। এটি একটি সম্পাদকীয় কার্টুনও প্রকাশ করেছে যেখানে দেখা যাচ্ছে ক্ষুধার্ত কৃষকরা দূরবর্তী আন্তর্জাতিক খাদ্য সহায়তা জাহাজের দিকে তাকিয়ে আছে ক্যাপশন সহ "একটি মরীচিকা! একটি মরীচিকা!" "স্টেটসম্যানের" প্রতিবেদন এবং ভাষ্য একইভাবে ইঙ্গিত করা হয়েছিল, উদাহরণস্বরূপ, যখন এটি অভিমত করেছিল যে দুর্ভিক্ষ "মানবসৃষ্ট"। 
১৯৪৩ সালের আগস্টের শেষের দিকে নিউজ কভারেজের একটি মোড় আসে, যখন "দ্য স্টেটসম্যানের" সম্পাদক, ইয়ান স্টিফেনস, ভুক্তভোগীদের গ্রাফিক ফটোগ্রাফের একটি সিরিজ নিয়েছিলেন, যার কয়েকটি তিনি ২২ এবং ২৯ আগস্ট প্রকাশ করেছিলেন। ছবিগুলির প্রকাশনা দেশীয় এবং আন্তর্জাতিক উভয় ধারণাকে ব্যাপকভাবে প্রভাবিত করে এবং একটি আন্তর্জাতিক মিডিয়া উন্মাদনা সৃষ্টি করে। ব্রিটেনে, "দ্য গার্ডিয়ান" পরিস্থিতিটিকে "বর্ণনার বাইরে ভয়াবহ" বলে অভিহিত করেছে। দুর্ভিক্ষ সম্বন্ধে বাকি বিশ্বই শুধু অসচেতন ছিল না: ভারতে অনেকেই এর পরিধি সম্বন্ধে খুব কমই ধারণা করেছিলেন। ছবিগুলি গভীর প্রভাব ফেলেছিল এবং "অনেকের কাছে ঔপনিবেশিক শাসনের অবসানের শুরু" হিসেবে চিহ্নিত হয়েছিল। স্টিফেনসের সেগুলি প্রকাশ করার সিদ্ধান্ত এবং একটি প্রতিবাদী সম্পাদকীয় অবস্থান গ্রহণ করার সিদ্ধান্তটি অনেকের কাছ থেকে প্রশংসিত হয়েছে ( দুর্ভিক্ষ তদন্ত কমিশন সহ), [3] এবং "সাংবাদিক সাহসিকতা এবং বিবেকের এক একক কাজ হিসাবে বর্ণনা করা হয়েছে, যা ছাড়া আরও অনেক জীবন অবশ্যই হারিয়ে যেত।" ছবিগুলি "অমৃত বাজার পত্রিকা" এবং ভারতীয় কমিউনিস্ট পার্টির অঙ্গ সংগঠন "দ্য পিপলস ওয়ারকে" অনুরূপ ছবি প্রকাশ করতে উদ্বুদ্ধ করেছিল; পরেরটি ফটোগ্রাফার সুনীল জনাহকে বিখ্যাত করে তুলবে।
সংনাম ফুটবল ক্লাব

সংনাম ফুটবল ক্লাব (, ; সাধারণত সংনাম এফসি এবং সংক্ষেপে সংনাম নামে পরিচিত) হচ্ছে সংনাম ভিত্তিক একটি দক্ষিণ কোরীয় পেশাদার ফুটবল ক্লাব। এই ক্লাবটি বর্তমানে দক্ষিণ কোরিয়ার দ্বিতীয় স্তরের ফুটবল লিগ কে লিগ ২-এ প্রতিযোগিতা করে। এই ক্লাবটি ১৯৮৯ সালের ১৮ই মার্চ তারিখে "ইলহুয়া চুনমা" নামে প্রতিষ্ঠিত হয়েছে। ১৬,১৪৬ ধারণক্ষমতাবিশিষ্ট তানচন স্পোর্টস কমপ্লেক্সে "দ্য ম্যাগপাইস" নামে পরিচিত ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন দক্ষিণ কোরীয় সাবেক ফুটবল খেলোয়াড় লি কি-হিউং এবং সভাপতির দায়িত্ব পালন করছেন সংনামের মেয়র। বর্তমানে দক্ষিণ কোরীয় মধ্যমাঠের খেলোয়াড় শিম দং-উন এই ক্লাবের অধিনায়কের দায়িত্ব পালন করছেন। 
ঘরোয়া ফুটবলে, সংনাম এপর্যন্ত ১৫টি শিরোপা জয়লাভ করেছে; যার মধ্যে সাতটি কে লিগ ১ এবং তিনটি কোরীয় এফএ কাপ শিরোপা রয়েছে। অন্যদিকে, আন্তর্জাতিক প্রতিযোগিতায়, এপর্যন্ত ৪টি শিরোপা জয়লাভ করেছে; যার মধ্যে দুইটি এএফসি চ্যাম্পিয়নস লিগ শিরোপা রয়েছে। কিম চুল-হো, জাং হাক-ইয়ং, ইউন ইউং-সুন, হুয়াং উই-জো এবং মাউরিসিও মোলিনার মতো খেলোয়াড়গণ সংনামের জার্সি গায়ে মাঠ কাঁপিয়েছেন।
১৯৮৯ মৌসুমে সংনাম প্রথমবারের মতো দক্ষিণ কোরিয়ার পেশাদার ফুটবলের শীর্ষ স্তর কে লিগ ১-এ অংশগ্রহণ করতে সক্ষম হয়েছিল। ১৯৮৯ সালের সালের ২৬শে মার্চ তারিখে, কে লিগ ১-এ ক্লাব ইতিহাসে নিজেদের প্রথম ম্যাচে পার্ক জং-হুয়ানের অধীনে সংনাম লাকি-গোল্ডস্টার হুয়াংসোর সাথে ২–২ গোলে ড্র করেছিল। ১৯৮৯ কে লিগ-এ সংনাম ৬টি জয় এবং ২১টি ড্রয়ে সর্বমোট ৩৩ পয়েন্ট অর্জন করে সামগ্রিক পয়েন্ট তালিকায় ৫ম স্থান অর্জন করেছিল।
ক্রোমিয়াম(II) ব্রোমাইড

ক্রোমিয়াম(II) ব্রোমাইড একটি অজৈব যৌগ যার রাসায়নিক সংকেত CrBr। এটি ক্রোমিয়াম এবং ব্রোমিনের একটি যৌগ।
ক্রোমিয়াম(III) ব্রোমাইডকে ৩৫০ থেকে ৪০০ ডিগ্রি সেলসিয়াস তাপমাত্রায় ৬ থেকে ১০ ঘন্টা ধরে হাইড্রোজেন গ্যাসের সাথে বিক্রিয়া করে ক্রোমিয়াম(II) ব্রোমাইড প্রস্তুত করা যেতে পারে। এক্ষেত্রে উপজাত হিসাবে হাইড্রোজেন ব্রোমাইড পাওয়া যায়। বিক্রিয়াটি এই রকম:
ক্রোমিয়াম ধাতুর গুঁড়োর সঙ্গে গাঢ় হাইড্রোব্রোমিক অ্যাসিডের বিক্রিয়া করে নীল রঙের সোদক ক্রোমিয়াম(II) ব্রোমাইড তৈরি করা যায়। এটি আবার অ্যাসিটোনাইট্রাইলের জটিল লবণে রূপান্তরিত হতে পারে।
ক্রোমিয়াম(II) ব্রোমাইড এমনিতে সাদা রঙের কঠিন পদার্থ। এর স্ফটিকের গঠন ক্যাডমিয়াম আয়োডাইডের স্ফটিকের গঠনের মতো। এটি জলের থেকে ৪.২ গুণ ভারী। এর ঘনত্ব ৪.২৩৬ গ্রাম/সিসি এবং গলনাঙ্ক ৮৪২ ডিগ্রি সেলসিয়াস। জলে দ্রবীভূত হলে এটি নীল বর্ণের দ্রবণ উৎপন্ন করে। এই দ্রবণ বায়ু দ্বারা সহজেই জারিত হয়।
তুংনঙ্গা চূড়া

তুংনঙ্গা চূড়া বা তৈঙ্গা পাহাড় হল একটি টিলা, যা কক্সবাজার থেকে ৪৮ কিলোমিটার দক্ষিণে এবং টেকনাফ সদর থেকে ১৫ কিলোমিটার উত্তর দিকে অবস্থিত। 
এটি একটি সংরক্ষিত বনে অবস্থিত যা টেকনাফ 'গেম রিজার্ভ' নামে পরিচিত। এই গেম রিজার্ভ এর সর্বোচ্চ চূড়ার নাম 'তৈঙ্গা' যার আয়তন ১১,৬১৫ হেক্টর এবং এটি সমূদ্র সমতল থেকে ১০০০ ফুট উঁচুতে অবস্থিত। এই পাহাড়ি বনে চাপালিশ, গর্জন, অশোক, শিমুল, উরিয়ামসহ প্রায় ২৯০ প্রজাতির নানা ধরনের উদ্ভিদ রয়েছে।
ফেরহাত পাশা মসজিদ (সারায়েভো)

ফেরহাদিজা মসজিদ (, ), যা ফেরহাত পাশা মসজিদ নামেও পরিচিত,যেটি বসনিয়া ও হার্জেগোভিনার সারাজেভো শহরের (গভর্নর) ফেরহাদ-বেগ ভুকোভিচ নির্মাণ করেছিলেন, তিনি ছিলেন বিখ্যাত মধ্যযুগীয় কোসাকা সম্ভ্রান্ত পরিবারের ভুকোভিচ পরিবারভুক্ত। ফারহাদিজা বা ফেরহাত পাশা মসজিদটির উপরে একটি গম্বুজ এবং ক্লোস্টারে তিনটি ছোট গম্বুজ রয়েছে এবং এটি বসনিয়া ও হার্জেগোভিনা এর ১৬ শতকের অটোমান শৈলিতে নির্মিত এবং ইসলামিক স্থাপত্য এর অন্যতম সেরা অর্জন।
ফেরহাদিজা মসজিদটি অটোমান শৈলীতে নির্মিত। এতে মসজিদটির উপরে একটি গম্বুজ, ক্লোস্টারে ছোট তিনটি গম্বুজসহ বারান্দা এবং একটি সুন্দর মিনার রয়েছে।
১৯৬৪-১৯৬৫ সালে মসজিদের অভ্যন্তরে আঁকা অলঙ্করণ গবেষণায় দেখা যায় এতে বিভিন্ন সময়কালের পাঁচটি চিত্রিত স্তর প্রকাশ করা হয়েছে।প্রথম স্তরের প্রাচীনতম এবং অত্যন্ত মূল্যবান অলঙ্করণগুলি ১৬শতকের যার মধ্যে রয়েছে গম্বুজে, কার্নিস এবং পেন্ডেনটিভের উপর দিক, কোণার ক্যালোটের ভিত্তি, মিহরাব এবং জানালার নীচের সারির লুনেটগুলি। এতে রুমি অলঙ্কার নামে পরিচিত এক প্রকার অলঙ্কার রয়েছে যা ফোকা এর আলাদজা মসজিদ এও দেখা যায়।
পরবর্তী স্তরগুলি ক্যালোটে, মিহরাব এর কেন্দ্রীয় অংশ এবং গম্বুজের পৃষ্ঠ যা ১৮ শতকের নির্মাণ শৈলীর বৈশিষ্ট্যসহ সম্পূর্ণরূপে ফুলের সজ্জা নিয়ে গঠিত। তৃতীয় এবং চতুর্থ স্তরগুলি ১৯ শতকের শেষের দিকে (১৮৭৮) এবং ২০ শতকের প্রথম চতুর্থাংশের। ১৯৯২-১৯৯৫ সালে বসনীয় যুদ্ধ এর সময় মসজিদটি ব্যপক ক্ষতিগ্রস্ত হয়েছিল।
প্রিয়া তেন্ডুলকর

প্রিয়া তেন্ডুলকর (১৯ অক্টোবর ১৯৫৪ - ১৯ সেপ্টেম্বর ২০০২) একজন ভারতীয় অভিনেত্রী, সমাজকর্মী ও লেখিকা ছিলেন। তিনি টেলিভিশন ধারাবাহিক "রজনী" (১৯৮৫)-এ নাম ভূমিকায় অভিনয়ের জন্য এবং "দ্য প্রিয়া তেন্ডুলকর শো" সঞ্চালনার জন্য সর্বাধিক পরিচিত। তিনি প্রখ্যাত মারাঠি নাট্যকার বিজয় তেন্ডুলকরের কন্যা এবং টেলিভিশন অভিনেতা ও পরিচালক করণ রাজদানের প্রাক্তন স্ত্রী।
প্রিয়া ১৯৫৪ সালের ১৯শে অক্টোবর বোম্বে শহরে জন্মগ্রহণ করেন। তার পিতা বিজয় তেন্ডুলকর একজন প্রখ্যাত মারাঠি নাট্যকার এবং মাতা নির্মলা। তার ভাই রাজা। তার চাচা মঙ্গেশ তেন্ডুলকর একজন কার্টুনিস্ট।
প্রিয়া ১৯৮৮ সালে তার "রজনী" ধারাবাহিকে সহশিল্পী করণ রাজদানের সাথে বিবাহ বন্ধনে আবদ্ধ হন। ১৯৯৫ সালে তারা আলাদা হয়ে যান। তাদের পুত্র আদিত্য।
প্রিয়া দীর্ঘদিন স্তনের ক্যান্সারে ভুগে ২০০২ সালের ১৯শে সেপ্টেম্বর তার প্রভাদেবী বাসভবনে হার্ট অ্যাটাকে মৃত্যুবরণ করেন।
২৪তম মেরিল-প্রথম আলো পুরস্কার

২৪তম মেরিল-প্রথম আলো পুরস্কার হল স্কয়ার গ্রুপ ও দৈনিক প্রথম আলোর যৌথ উদ্যোগে প্রদত্ত বাৎসরিক পুরস্কারের চতুর্বিংশ আয়োজন। ২০২২ সালের চলচ্চিত্র, টেলিভিশন ও সঙ্গীতে অবদানের জন্য এই পুরস্কার প্রদান করা হয়। ২০২৩ সালের ৮ই সেপ্টেম্বর ঢাকার বঙ্গবন্ধু আন্তর্জাতিক সম্মেলন কেন্দ্রের হল অব ফেমে আয়োজিত এক অনুষ্ঠানের মধ্য দিয়ে এই পুরস্কার বিতরণ করা হয়। অনুষ্ঠানটি সঞ্চালনা করেন সঙ্গীতশিল্পী প্রীতম হাসান ও অভিনেতা সিয়াম আহমেদ, তারা প্রথমবারের মত এই অনুষ্ঠান সঞ্চালনা করেন।।
"হাওয়া" ও "পরাণ" যৌথভাবে সর্বাধিক ছয়টি বিভাগে মনোনয়ন লাভ করে। রেদওয়ান রনি দুটি ভিন্ন বিভাগে (সেরা চলচ্চিত্র এবং সেরা ওয়েব ধারাবাহিক) চারটি মনোনয়ন লাভ করেন। চঞ্চল চৌধুরী তিনটি ভিন্ন বিভাগে (তারকা জরিপে সেরা চলচ্চিত্র অভিনেতা ও সেরা টিভি অভিনেতা এবং সমালোচক শাখায় সেরা চলচ্চিত্র অভিনেতা) তিনটি মনোনয়ন লাভ করেন।
"হাওয়া" সর্বাধিক পাঁচটি বিভাগে পুরস্কার অর্জন করে। চঞ্চল চৌধুরী তিনটি মনোনয়ন থেকে সেরা চলচ্চিত্র অভিনেতা (তারকা জরিপ) এবং সেরা চলচ্চিত্র অভিনেতা (সমালোচক) বিভাগে দুটি পুরস্কার অর্জন করেন।
২০২৩ সালের ২রা সেপ্টেম্বর সঙ্গীত, চলচ্চিত্র, টেলিভিশন ও ডিজিটাল মাধ্যম, নবাগত অভিনয়শিল্পী, এবং সমালোচক শাখার মনোনীতদের নাম ঘোষণা করা হয়। ২০২৩ সালের ৮ই সেপ্টেম্বর বিজয়ীদের পুরস্কার প্রদান করা হয়। নিচে বিজয়ী ও মনোনীতদের তালিকা প্রদান করা হয়েছে এবং বিজয়ীদের নাম গাঢ় বর্ণে তালিকাভুক্ত করা হয়েছে।
১০০ তম টেরিটোরিয়াল ডিফেন্স ব্রিগেড (ইউক্রেন)

টেরিটোরিয়াল ডিফেন্স ফোর্সের ১০০ তম স্বাধীন ব্রিগেড ( ) হল ভলিন ওব্লাস্টে ইউক্রেনের টেরিটোরিয়াল ডিফেন্স ফোর্সের একটি সামরিক গঠন। এটি পশ্চিমের অপারেশনাল কমান্ডের অংশ।
২৭শে জুন ২০১৮ এ ব্রিগেডটি ভলিন ওব্লাস্টে গঠিত হয়েছিল। ৮ই অক্টোবর ২০১৮-এ ভলিন ওব্লাস্টের গভর্নর ওলেক্সান্ডার সাভচেঙ্কো ঘোষণা করেছিলেন যে ব্রিগেডের ৬,০০০ সৈন্য প্রয়োজন। ১৭ই ডিসেম্বর ২০১৮ এ ব্রিগেডটি লুটস্কে উপস্থাপন করা হয়েছিল। ব্রিগেডটি ৪১-৬০ বছর বয়সী বয়স্ক সংরক্ষকদের নিয়ে গঠিত হওয়ার পরিকল্পনা করা হয়েছিল। 
জুলাই মাসে ব্রিগেড বেলারুশের সাথে উত্তর সীমান্তের কাছে দুর্গ নির্মাণ করেছিল। ব্রিগেডটি তার আর্টিলারি এবং বিমান বিধ্বংসী ইউনিটের দক্ষতা বৃদ্ধির জন্য বিভিন্ন মহড়া করেছে। ডিসেম্বরে ইউক্রেনের ন্যাশনাল গার্ড এবং ইউক্রেনের ন্যাশনাল পুলিশ এর সাথে একটি যৌথ মহড়া ছিল। তারা তখন থেকে ২০২৩ ইউক্রেনীয় পাল্টা আক্রমণে জড়িত ছিল 
২০২২ সালের হিসাবে ব্রিগেডের গঠন নিম্নরূপ:
চিনান অলিম্পিক স্পোর্টস সেন্টার স্টেডিয়াম

চিনান অলিম্পিক স্পোর্টস সেন্টার স্টেডিয়াম (সরলীকৃত চীনা : 济南奥林匹克体育中心), কথোপকথনে শিলিয়ো () নামেও পরিচিত চীনের চিনানে চিনান অলিম্পিক স্পোর্টস সেন্টারের বহু-ব্যবহারের স্টেডিয়াম। স্টেডিয়ামটি ২০০৯ সালের অক্টোবরে চীনের জাতীয় গেমসের প্রধান ভেন্যু ছিল এবং উদ্বোধনী অনুষ্ঠান, ফুটবল ম্যাচ এবং অ্যাথলেটিক্স ইভেন্টের জন্য ব্যবহৃত হয়েছিল। ১৩১,০০০ বর্গ মিটার নির্মাণ এলাকা সহ স্টেডিয়ামটির ৫৬,৮০৮ দর্শকের ধারণক্ষমতা রয়েছে এবং এটি এপ্রিল ২০০৯ সালে খোলা হয়েছিল।
উহান স্পোর্টস সেন্টার

উহান স্পোর্টস সেন্টার স্টেডিয়াম ( বা জুয়ানকোও স্টেডিয়াম () হল স্পোর্টস কমপ্লেক্স যেখানে চীনের উহানে বহু-ব্যবহারের স্টেডিয়াম রয়েছে। ২০০২ সালে সমাপ্ত, এটির ৫৪,০০০ জন ধারণ ক্ষমতা রয়েছে।
স্থানীয় ফুটবল দল উহান গুয়াংগু স্টেডিয়ামে কিছু উচ্চ উপস্থিতি ম্যাচ খেলেছে। এটি ছিল ২০০৭ ফিফা মহিলা বিশ্বকাপের অন্যতম ভেন্যু এবং ২০১৫ ইএএফএফ পূর্ব এশিয়ান কাপের চূড়ান্ত পর্বের একমাত্র ভেন্যু। ফুটবল ক্লাব উহান জাল ভাড়াটে ছিল। তারা গড় ১৪,৪০৩ ভেন্যুতে উপস্থিতি আঁকে ২০১৩ সালে তাদের প্রথম শীর্ষ ডিভিশন লিগ মৌসুমে। বর্তমানে, এটি উহান থ্রি টাউনের হোম ভেন্যু ।
স্টেডিয়ামটি ২০১৫ এশিয়ান অ্যাথলেটিক্স চ্যাম্পিয়নশিপেরও আয়োজন করেছিল।
২০২০ সালে কোভিড-১৯ মহামারীর উচ্চতায়, স্টেডিয়ামটি ফ্যাংকাং হাসপাতাল হিসাবে পরিবেশনকারী স্থানগুলির মধ্যে একটি ছিল।
সুজন মাঝি

সুজন মাঝি ২০২৩ সালের বাংলা ভাষার বাংলাদেশী রোমান্টিক চলচ্চিত্র। এটি পরিচালনা করেছেন দেলোয়ার জাহান ঝন্টু। আবু সৈয়দ খান প্রযোজিত ছবিটি সেমন্তী মিউজিকের ব্যানারে নির্মিত হয়েছে। মূল চরিত্রে আছেন ফেরদৌস আহমেদ ও নিপুণ। আরও অভিনয় করেছেন কাজী হায়াৎ, সেলিম, সিয়াম খান, গাঙ্গুয়া প্রমুখ।
সিনেমা পরিচালনার পাশাপাশি কাহিনী, সংলাপ চিত্রনাট্য ও গান রচনাও করেছেন দেলোয়ার জাহান ঝন্টু। এটি তার নির্মিত ৮১ তম সিনেমা।
আশির দশকের গ্রামের পটভূমিতে রোমান্টিক প্রেমের গল্প এবং প্রতিবাদী নারী নেতৃত্ব এ দুই বিষয়কে কেন্দ্র করেই এগিয়েছে সিনেমার গল্প।
চলচ্চিত্রটি ভারতীয় হিন্দি চলচ্চিত্র জওয়ানের সাথে সংঘর্ষে দেশের ১৯টি প্রেক্ষাগৃহে পায়।
ব্যালেন্স শীট মন্দা

ব্যালেন্স শীট মন্দা হল এক ধরনের অর্থনৈতিক মন্দা, এটি তখন ঘটে যখন উচ্চ স্তরের বেসরকারি খাতের ঋণ থাকার জন্য ব্যক্তি বা সংস্থাগুলি ব্যয় বা বিনিয়োগ না করে এর পরিবর্তে ঋণ পরিশোধের মাধ্যমে সম্মিলিতভাবে সঞ্চয়ের দিকে মনোনিবেশ করে এবং এর ফলে অর্থনৈতিক প্রবৃদ্ধি ধীর বা হ্রাস পায়। 
এই শব্দটি অর্থনীতিবিদ রিচার্ড কু সর্বপ্রথম প্রয়োগ করেন এবং এর ধারণাটি অর্থনীতিবিদ আরভিং ফিশার দ্বারা বর্ণিত ঋণ অবক্ষেপন ধারণার সাথে সম্পর্কিত।
.আইএল

.আইএল, মূলে .il হচ্ছে ইসরায়েলের ইন্টারনেট কান্ট্রি কোড টপ-লেভেল ডোমেইন (সিসিটিএলডি)। এটি ইসরায়েল ইন্টারনেট অ্যাসোসিয়েশন দ্বারা শাসিত এবং নিক-ইসরায়েল দ্বারা পরিচালিত।
.আইএল টপ-লেভেল ডোমেইন হল প্রাচীনতম নিবন্ধিত সিসিটিএলডি গুলির মধ্যে অন্যতম৷ এটি ২৪ অক্টোবর ১৯৮৫-এ যখন ইসরাইল এটি নিবন্ধন করে, তখন এটি ছিল .ইউএস এবং .ইউকে-এর পরে বিশ্বের তৃতীয় নিবন্ধিত কান্ট্রি কোড টপ-লেভেল ডোমেইন।
ওয়েস্ট মেলটন এরোড্রোম

ওয়েস্ট মেলটন এরোড্রোম হল একটি ছোট বিমানবন্দর যেটি নিউজিল্যান্ডের ক্যান্টারবেরির ওয়েস্ট মেলটন শহরে অবস্থিত। ওয়েস্ট মেলটন বিমানবন্দর ক্রাইস্টচার্চ আন্তর্জাতিক বিমানবন্দর থেকে মাত্র ৬ নটিক্যাল মাইল পশ্চিমে অবস্থিত। এটি ক্যান্টারবেরি অ্যারো ক্লাবের মালিকানাধীন এবং এর অধীনে পরিচালিত হয়। 
<templatestyles src="Module:Coordinates/styles.css"></templatestyles>
চুংনাম আসান ফুটবল ক্লাব

চুংনাম আসান ফুটবল ক্লাব (, ; সাধারণত চুংনাম আসান এফসি এবং সংক্ষেপে চুংনাম আসান নামে পরিচিত) হচ্ছে আসান ভিত্তিক একটি দক্ষিণ কোরীয় পেশাদার ফুটবল ক্লাব। এই ক্লাবটি বর্তমানে দক্ষিণ কোরিয়ার দ্বিতীয় স্তরের ফুটবল লিগ কে লিগ ২-এ প্রতিযোগিতা করে। এই ক্লাবটি ২০২০ সালে প্রতিষ্ঠিত হয়েছে। ১৯,২৮৩ ধারণক্ষমতাবিশিষ্ট ই সুন-সিন স্টেডিয়ামে ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন দক্ষিণ কোরীয় সাবেক ফুটবল খেলোয়াড় পার্ক দং-হিউক এবং সভাপতির দায়িত্ব পালন করছেন আসানের মেয়র। বর্তমানে দক্ষিণ কোরীয় মধ্যমাঠের খেলোয়াড় পার্ক সে-জিক এই ক্লাবের অধিনায়কের দায়িত্ব পালন করছেন। 
পার্ক সে-জিক, কিম কাং-গুক, লি এউন-বুম, ইউ কাং-হিউন এবং কিম ইন-গিউনের মতো খেলোয়াড়গণ চুংনাম আসানের জার্সি গায়ে মাঠ কাঁপিয়েছেন।
আইইউসিএন লাল তালিকার চরমভাবে বিপন্ন প্রজাতির তালিকা

আইইউসিএনের বিপদগ্রস্ত প্রজাতির লাল তালিকার সংস্করণ 2014.2 তম। এর মধ্যে ৪৫৭৪টি মহাবিপন্ন প্রজাতি, উপপ্রজাতি এবং জাত, স্টক এবং উপ-জনসংখ্যা চিহ্নিত করেছে।
রাজ্য অনুসারে আইইউসিএনের সমালোচনামূলকভাবে বিপন্ন প্রজাতির তালিকার জন্য, দেখুন:
অর্ধনারী

অর্ধনারী () হল ভানুশঙ্কর চৌধুরী রচিত এবং পরিচালিত একটি ২০১৬ সালের ভারতীয় তেলুগু ভাষার প্রতিশোধমূলক অ্যাকশন ড্রামা ফিল্ম । ছবিতে নবাগত অর্জুন যজথ রূপান্তরিত লিঙ্গ এবং মৌরিয়ানি চরিত্রে অভিনয় করেছেন। ওয়াইড অ্যাঙ্গেল মিডিয়া প্রাইভেট লিমিটেড ছবিটি একই নামে হিন্দিতে ডাব করেছে।
অর্ধনারী চলচ্চিত্রটি এমন ব্যক্তিকে নিয়ে যে হিজরার ছদ্মবেশ নেয় এবং সামাজিক অন্যায়ের বিরুদ্ধে লড়াইয়ে নেতৃত্ব দেয় এবং শাস্তিদাতা হিসেবে সামনে আসে।
অর্ধনারী ৩০০ পর্দায় মিশ্র প্রতিক্রিয়াসহ মুক্তি পেয়েছিল। ইন্ডিয়াগ্লিটজ ফিল্মটিকে ২.৫/৫ স্টার দিয়ে রেট দিয়েছে যে ফিল্মটি সি-শ্রেণির দর্শকরা তার পুরানো বর্ণনা শৈলীর জন্য উপভোগ করতে পারে, যখন আইলাভসিনেমা এটিকে একটি হিজড়ার একটি আকর্ষণীয় ও বাস্তবসম্মত প্রতিশোধের গল্প হিসাবে উল্লেখ করে ৩ স্টার দিয়েছে।
সাতকানিয়া রেলওয়ে স্টেশন

সাতকানিয়া রেলওয়ে স্টেশন বাংলাদেশের চট্টগ্রাম বিভাগের চট্টগ্রাম জেলার সাতকানিয়া উপজেলায় অবস্থিত একটি রেলওয়ে স্টেশন। এটি চট্টগ্রাম শহর থেকে প্রায় ৫০কিলোমিটার দক্ষিণে ঢেমশা ইউনিয়নে অবস্থিত।
ট্রান্স-এশিয়ান রেলওয়ে প্রকল্পের আওতায় সরকার চট্টগ্রাম জেলার দোহাজারী থেকে রেললাইন বর্ধিত করে বান্দরবান জেলার ঘুমধুম পর্যন্ত নেওয়ার পরিকল্পনা করে। সাতকানিয়া রেলওয়ে স্টেশন চট্টগ্রাম–কক্সবাজার রেলপথের অংশ। এই মহাপরিকল্পনার আওতায় রামু রেলওয়ে স্টেশন থেকে আরেকটি রেললাইন পর্যটন বিকাশে কক্সবাজার জেলা পর্যন্ত নেওয়ার নেওয়া হয়।
লোহাগাড়া রেলওয়ে স্টেশন

লোহাগাড়া রেলওয়ে স্টেশন বাংলাদেশের চট্টগ্রাম বিভাগের চট্টগ্রাম জেলার লোহাগাড়া উপজেলায় অবস্থিত একটি রেলওয়ে স্টেশন।
ট্রান্স-এশিয়ান রেলওয়ে প্রকল্পের আওতায় সরকার চট্টগ্রাম জেলার দোহাজারী থেকে রেললাইন বর্ধিত করে বান্দরবান জেলার ঘুমধুম পর্যন্ত নেওয়ার পরিকল্পনা করে। এই মহাপরিকল্পনার আওতায় রামু রেলওয়ে স্টেশন থেকে আরেকটি রেললাইন পর্যটন বিকাশে কক্সবাজার জেলা পর্যন্ত নেওয়া হয়। এই রেল স্টেশনটি ২০২৩ সালে আনুষ্ঠানিকভাবে চালু হয়।
হারবাং রেলওয়ে স্টেশন

হারবাং রেলওয়ে স্টেশন বাংলাদেশের চট্টগ্রাম বিভাগের কক্সবাজার জেলার চকরিয়া উপজেলার হারবাং ইউনিয়নে অবস্থিত একটি নির্মাণাধীন রেলওয়ে স্টেশন।
ট্রান্স-এশিয়ান রেলওয়ে প্রকল্পের আওতায় সরকার চট্টগ্রাম জেলার দোহাজারী থেকে রেললাইন বর্ধিত করে বান্দরবান জেলার গুনধুম পর্যন্ত নেওয়ার পরিকল্পনা করে। এই মহাপরিকল্পনার আওতায় রামু রেলওয়ে স্টেশন থেকে আরেকটি রেললাইন পর্যটন বিকাশে কক্সবাজার জেলা পর্যন্ত নেওয়ার নেওয়া হয়।
বন্দে ভারত এক্সপ্রেস পরিষেবার তালিকা

, ৩৪টি বন্দে ভারত এক্সপ্রেস পরিষেবা বর্তমান, যার মধ্যে ১৪টি ১৬-কামরার পরিষেবা ও ২০টি ৮-কামরার পরিষেবা বর্তমান। ৮-কামরার পরিষেবা অনেকসময় "মিনি বন্দে ভারত এক্সপ্রেস" নামে পরিচিত।
প্রেমি মেমোরিয়াল আলদো রোবিরা

মেমোরিয়াল আলদো রোবিরা পুরস্কার (কাতালান: "প্রেমি মেমোরিয়াল আলদো রোবিরা") একটি শিরোপা যা ফুটবল ক্লাব বার্সেলোনা তার মৌসুমের সেরা খেলোয়াড়দের (পুরুষ ও নারী ফুটবল দল) প্রদান করে এবং এটি পরিচালনা পর্ষদ এবং কাতালান মিডিয়াতে ক্রীড়া প্রধানদের সমন্বয়ে গঠিত জুরি দ্বারা নির্ধারিত হয়। ২০১০ সালে ফুটবল ক্লাব বার্সেলোনার প্রাক্তন পরিচালক জোসেপ লুইস রোবিরার ছেলের স্মরণে এই পুরস্কারটি তৈরি করা হয়েছিল, যিনি এক বছর আগে একটি গাড়ি/সড়ক দুর্ঘটনায় মারা গিয়েছিলেন।
লিওনেল মেসি ২০০৯–১০ সালে অনুষ্ঠিত মৌসুমের উদ্বোধনী পুরস্কার জিতেছেন এবং তিনি রেকর্ড ছয়বার পুরস্কারটি জিতেছেন।
২০২৬ ফিফা বিশ্বকাপ বাছাইপর্ব (এএফসি)

২০২৬ ফিফা বিশ্বকাপের বাছাইপর্ব এশিয়ান বিভাগটি এশিয়ান ফুটবল কনফেডারেশন (এএফসি) এর সদস্য জাতীয় দলগুলির জন্য ২০২৬ ফিফা বিশ্বকাপের যোগ্যতা অর্জনকারী হিসেবে কাজ করে। চূড়ান্ত প্রতিযোগিতায় মোট ৮টি সরাসরি স্লট এএফসি দলের জন্য উপলব্ধ, সেই সাথে ১টি আন্তঃ-কনফেডারেশন প্লে-অফ স্লটের সাথে যুক্ত করা হয়।
যোগ্যতার প্রক্রিয়াটি ৫টি পর্বে জড়িত; প্রথম দুটি ২০২৭ এএফসি এশিয়ান কাপের যোগ্যতা হিসেবেও কাজ করে।
সমস্ত ফিফা-অধিভুক্ত দেশ ২০২৬ ফিফা বিশ্বকাপ এবং ২০২৭ এএফসি এশিয়ান কাপ উভয়ের জন্য যৌথ যোগ্যতা প্রক্রিয়ায় প্রবেশ করেছে; উত্তর মারিয়ানা দ্বীপপুঞ্জ, যারা ফিফা সদস্য নয়, তারা ২০২৭ এএফসি এশিয়ান কাপ যোগ্যতার প্লে-অফ পর্বে প্রবেশ করেছিল৷
২০২২ সালের ১ আগস্ট, এশিয়ান ফুটবল কনফেডারেশন কার্যনির্বাহী কমিটি ২০২৬ বিশ্বকাপ এবং ২০২৭ এএফসি এশিয়ান কাপের বাছাইপর্বের জন্য রুপরেখা প্রকাশ করেছিলো। ফিফা বিশ্বকাপ ৪৮ টি দলে উন্নীত হওয়ার পর ফিফা এএফসির জন্য আটটি সাধারণ আসন এবং একটি আন্তঃমহাদেশীয় প্লে-অফ আসন বরাদ্দ করেছিল।
বাছাইপর্বের রূপরেখা নিম্নরূপ গুলো হলো:
শ্রীলঙ্কা ২০২৩ সালের জানুয়ারিতে বহিষ্কৃত হয়, এবং তাদের অংশগ্রহণ সম্বন্ধে ১লা জুলাই ২০২৩ তারিখ পর্যন্ত কোন তথ্য জানা যায়নি।
২৭ জুলাই ২০২৩ তারিখে, মালয়েশিয়ার কুয়ালালামপুরে যৌথ যোগ্যতার প্রথম ও দ্বিতীয় পর্বের ড্র অনুষ্ঠিত হয়েছিল। শীর্ষস্থানীয় ২৬টি দলকে দ্বিতীয় পর্বের স্বয়ংক্রিয়ভাবে উত্তীর্ণ করা হয়েছিল, যেখানে প্রথম পর্বে প্রবেশকারী ২০টি দলকে ১০টি দলের প্রতিটিতে দুটি পটে বাছাই করা হয়েছিল এবং একটি জোড়া তৈরি করতে পাত্র ১ তারপর পাত্র ২ থেকে পর্যায়ক্রমে ড্র করা হয়েছিল। পাত্র ১ এর দল প্রথম লেগ এবং পাত্র ২ এর দল দ্বিতীয় লেগ আয়োজন করে। দ্বিতীয় পর্বের ড্রয়ের জন্য পাত্র ১, ৩ এবং ৩ তে দলগুলি যথাক্রমে ১–৯, ১০–১৮ এবং ১৯–২৬ র‌্যাঙ্কিং করে, যেখানে পাত্র ৪-এ ১০টি প্রথম পর্বের টাইয়ের জন্য স্থানধারক ছিল। প্রথম পাত্র ৪ থেকে ৯টি দল ড্র করা হয়েছিল এবং প্রতিটি গ্রুপের অবস্থান ৪ এ রাখা হয়েছিল। পাত্র ৪ থেকে ১০ম দলটি পাত্র ৩-এ স্থানান্তরিত হয়েছিল এবং পরবর্তীকালে পাত্র ৩ থেকে এলোমেলোভাবে ড্র করা হয়েছিল। এরপর ৩, ২ এবং ১ পাত্র থেকে দলগুলোকে পর্যায়ক্রমে প্রতিটি গ্রুপে টানা হয়েছিল।
চতুর্থ পর্ব থেকে প্রতিটি গ্রুপের দ্বিতীয় স্থানে থাকা দুটি দল ২০২৫ সালের নভেম্বরে আন্তঃ-কনফেডারেশন প্লে-অফে কোন দল অগ্রসর হবে তা নির্ধারণ করতে একে অপরের বিরুদ্ধে দুই লেগে খেলবে।
পঞ্চম পর্বে বিজয়ী সিএএফ, কনমেবল ও ওএফসি থেকে একটি করে এবং কনকাকাফের দুটি দল আন্তঃকনফেডারেশন প্লে-অফে খেলবে। ফিফা পুরুষদের বিশ্ব র‍্যাঙ্কিং অনুসারে দলগুলির স্থান নির্ধারণ করা হবে, যেখানে চারটি সর্বনিম্ন র‍্যাঙ্কিং দল দুটি একক-বিদায় ভিত্তিতে ম্যাচে খেলবে। বিজয়ী দল একক-বিদায় ভিত্তিতে ম্যাচের আরেকটি সেটে দুটি সর্বোচ্চ র‍্যাঙ্কিংয়ের দলের মুখোমুখি হবে, এই ম্যাচের বিজয়ী দল গুলো ২০২৬ ফিফা বিশ্বকাপের জন্য যোগ্যতা অর্জন করবে।
এএফসি থেকে নিম্নলিখিত দলগুলি চূড়ান্ত প্রতিযোগিতায় জন্য যোগ্যতা অর্জন করেন।
চকরিয়া রেলওয়ে স্টেশন

চকরিয়া রেলওয়ে স্টেশন বাংলাদেশের চট্টগ্রাম বিভাগের কক্সবাজার জেলার চকরিয়া উপজেলায় অবস্থিত একটি রেলওয়ে স্টেশন।
ট্রান্স-এশিয়ান রেলওয়ে প্রকল্পের আওতায় সরকার চট্টগ্রাম জেলার দোহাজারী থেকে রেললাইন বর্ধিত করে বান্দরবান জেলার গুনধুম পর্যন্ত নেওয়ার পরিকল্পনা করে। এই মহাপরিকল্পনার আওতায় রামু রেলওয়ে স্টেশন থেকে আরেকটি রেললাইন পর্যটন বিকাশে কক্সবাজার জেলা সদর পর্যন্ত নেওয়ার নেওয়া হয়।
ডুলাহাজারা রেলওয়ে স্টেশন

ডুলাহাজারা রেলওয়ে স্টেশন বাংলাদেশের চট্টগ্রাম বিভাগের কক্সবাজার জেলার চকরিয়া উপজেলার ডুলাহাজারা ইউনিয়নে অবস্থিত একটি নির্মাণাধীন রেলওয়ে স্টেশন।
ট্রান্স-এশিয়ান রেলওয়ে প্রকল্পের আওতায় সরকার চট্টগ্রাম জেলার দোহাজারী থেকে রেললাইন বর্ধিত করে বান্দরবান জেলার গুনধুম পর্যন্ত নেওয়ার পরিকল্পনা করে। এই মহাপরিকল্পনার আওতায় রামু রেলওয়ে স্টেশন থেকে আরেকটি রেললাইন পর্যটন বিকাশে কক্সবাজার জেলা সদর পর্যন্ত নেওয়ার নেওয়া হয়।
ইসলামাবাদ রেলওয়ে স্টেশন (বাংলাদেশ)

ইসলামাবাদ রেলওয়ে স্টেশন বাংলাদেশের চট্টগ্রাম বিভাগের কক্সবাজার জেলার ঈদগাঁও উপজেলার ইসলামাবাদ ইউনিয়নে অবস্থিত একটি নির্মাণাধীন রেলওয়ে স্টেশন।
ট্রান্স-এশিয়ান রেলওয়ে প্রকল্পের আওতায় সরকার চট্টগ্রাম জেলার দোহাজারী থেকে রেললাইন বর্ধিত করে বান্দরবান জেলার গুনধুম পর্যন্ত নেওয়ার পরিকল্পনা করে। এই মহাপরিকল্পনার আওতায় রামু রেলওয়ে স্টেশন থেকে আরেকটি রেললাইন পর্যটন বিকাশে কক্সবাজার জেলা সদর পর্যন্ত নেওয়ার নেওয়া হয়।
রামু রেলওয়ে স্টেশন

রামু রেলওয়ে স্টেশন বাংলাদেশের চট্টগ্রাম বিভাগের কক্সবাজার জেলার রামু উপজেলায় অবস্থিত একটি নির্মাণাধীন রেলওয়ে স্টেশন।
ট্রান্স-এশিয়ান রেলওয়ে প্রকল্পের আওতায় সরকার চট্টগ্রাম জেলার দোহাজারী থেকে রেললাইন বর্ধিত করে এই স্টেশন হয়ে উখিয়া বান্দরবান জেলার গুনধুম পর্যন্ত নেওয়ার পরিকল্পনা করে। এই মহাপরিকল্পনার আওতায় রামু রেলওয়ে স্টেশন থেকে আরেকটি রেললাইন পর্যটন বিকাশে কক্সবাজার জেলা সদর পর্যন্ত নেওয়ার নেওয়া হয়।
আয়োডিন ট্রাইব্রোমাইড

আয়োডিন ট্রাইব্রোমাইড একটি অজৈব যৌগ যার রাসায়নিক সংকেত IBr। এটি একটি আন্তঃহ্যালোজেন যৌগ। আয়োডিন এবং ব্রোমিন এই দুটি হ্যালোজেন মৌল যুক্ত হয়ে আয়োডিন ট্রাইব্রোমাইড যৌগটি তৈরি হয়।
আয়োডিন ট্রাইব্রোমাইড একটি গাঢ় বাদামী রঙের তরল পদার্থ। এই যৌগটি ইথানল এবং ইথারের সাথে সহজেই মিশ্রিত হতে পারে।
সেমিকন্ডাক্টর তৈরি করার সময় আগুনের শিখা প্রতিরোধক হিসাবে আয়োডিন ট্রাইব্রোমাইড ব্যবহার করা হয়। শুকনো খোদাই এর কাজে আয়োডিন ট্রাইব্রোমাইডের ব্যবহার দেখা যায়।